02.11.2018 u 08:07\nIzbori za Advokatsku komoru Beograda u nedelju\nIzbori za predsednika i sve organe Advokatske komore Beograd (AKB) održaće se u nedelju, 4. novembra, u beogradskom Centru „Sava”. Ovi izbori se sprovode na osnovu završnih odredbi Statuta AKB koji je usvojen u maju ove godine, a na jedisntvenom biračkom spisku upisano je 4.589 advokata iz Beograda. Na izbornoj skupštini članovi AKB će nakon godinu i po dana od posednjih advokatskih izbora u beogradskoj komori birati između tri kandidata koji su se kandidovali da predsednika AKB. To su aktuelni predsednik beogradske advokatske komore Jugoslav Tintor, potpredsednik Advokatske komore Srbije Zora Dobričanin Nikodinović i advokat Miroljub Miša Pavlović. Tri advokata kandidovala su se za mesto potpredsednika AKB, 25 za članove Upravnog odbora, šest za članove Nadzornog odbora, dva\n29.10.2018 u 17:30\nNova pravila za branioce po službenoj dužnosti\nZlatibor - Uvođenje jedinstvenog kol-centra za postavljanje branilaca po službenoj dužnosti sprečiće biranje advokata mimo redosleda i otkloniće uzrok moguće korupcije. U tome su saglasni sudije, javni tužioci i advokati, koji su protekla tri dana aktivno učestvovali na Prvom advokatskom savetovanju, koje je juče završeno na Zlatiboru. Ministarka pravde Nela Kuburović, predsednik Advokatske komore Srbije Viktor Gostiljac i predstavnici Republičkog javnog tužilaštva i Vrhovnog kasacionog suda potpisali su na ovom savetovanju protokol koji će omogućiti da se na nacionalnom nivou uspostave jasna pravila kako se postavljaju advokati za službene odbrane u krivičnim postupcima. Viši javni tužilac u Beogradu Nataša Krivokapić i zamenik predsednika Višeg suda u Beogradu Svetlana Aleksić i\n01.10.2018 u 14:42\nHitno postupanje kod napada na advokate\nPANČEVO – Republički javni tužilac donela je uputstvo koje nalaže hitno postupanje u predmetima napada na advokate, izjavila je danas ministar pravde Nela Kuburović. „To rezultat rada Stalne radne grupe za istraživanje slučajeva napada na advokate koju je Ministarstvo pravde formiralo na inicijativu advokata tokom avgusta”, precizirala je Kuburović komentarišući današnju jednodnevnu obustavu rada advokata zbog nezadovljstva istragama u slučajevima napada na advokate. Kuburović je ukazala da se Radna grupa pre svega bavi pitanjima unapređenja položaja advokata, njihove zaštite kao branilaca u sudskim postupacima i ta grupa vrlo kontinuirano radi. „Do sada je održano nekoliko sastanaka, a jedan od zaključaka je da bi trebalo da se izvrše izmene i dopune Krivičnog zakonika kako bi se\nDanas štrajkuju advokati\nPredsednik Advokatske komore Beograd (AKB) Jugoslav Tintor izjavio je da se odluka o jednodnevnom štrajku advokata, koji se odvija danas, apsolutno poštuje. Taj štrajk je zakazan zbog nezadovoljstva advokata izostankom pomaka i konkretnih rezultata krivičnih dela napada na advokate. Predsednik Advokatske komore Srbije (AKS) Viktor Gostiljac rekao je danas na konferenciji za novinare da je posle objavljivanja saopštenja AKS i AKB u kojem se navodi da je Republičko javno tužilaštvo prekinulo komunikaciju sa AKS po pitanju slučaja ubistva advokata Dragoslava Miše Ognjanovića, stanje popravljeno i da je sada predstavnik tužilaštva u stalnoj grupi u komunikaciji sa AKS. Tintor je rekao da advokatura nije dobila informacije u tom slučaju, koje je očekivala da će dobiti u većoj\n27.09.2018 u 21:40\nAdvokati u ponedeljak ponovo štrajkuju\nAdvokati širom Srbije obustaviće rad u ponedeljak kao izraz nezadovoljstva zbog izostanka vidljivih pomaka i konkretnih rezultata u rasvetljavanju krivičnih dela napada na advokate. „Ovim protestom skrećemo pažnju javnosti da tužilaštvo i policija koji su isključivo odgovorni za sprovođenje istrage i otkrivanje izvršilaca krivičnih dela već duži niz godina nemaju odgovarajući učinak i pokazuju veliku inertnost prilikom preduzimanja istražnih radnji kada je reč o krivičnim delima koja su izvršena prema advokatima u vršenju advokatske službe”, navodi se u zajedničkom saopštenju Advokatske komore Srbije i Advokatske komore Beograda. Advokatura izražava nezadovoljstvo zbog postupanja Republičkog javnog tužilaštva koje je zbog navodne zaštite interesa istrage ubistva advokata\n19.09.2018 u 19:39\nJedan muškarac uhapšen je u Novom Sadu zbog sumnje da je od svog advokata pokušao da iznudi 500 evra, saopštila je novosadska policija. Sumnja se da je B. Lj. (27) od svog advokata tražio 500 evra, a kada je ovaj odbio da mu da novac, pokušao je da ga iznudi pretnjama, navodi se u saopštenju. Dodaje se da je pretresom stana osumnjičenog, policija pronašla manju količinu narkotika, pa će protiv njega biti podneta krivična prijava i za neovlašćeno držanje opojne droge. Za pokušaj iznude tereti se i Novosađanin N. M. (22), koji se tereti da je pretnjama pokušao da iznudi novac od radnika jedne kladionice na ime nepostojećeg duga.\n04.09.2018 u 15:45\nNapadač na advokaticu u Novom Sadu suprotna stranka u sporu\nNOVI SAD – Napadač na advokaticu Enike Veg u hodniku novosadskog Osnovnog suda je suprotna stranka u jednom njenom slučaju, potvrdili su za Tanjug iz njene kancelarije. Identitet muškarca je poznat policiji, a advokatica se nalazi na ispitivanjima u Kliničkom centru Vojvodine. Napad se dogodio oko podneva u zgradi suda, gde je Enika Veg dok je čekala ispred sobe za overu dokumenata udarena pesnicom u glavu, nakon čega je pala na pod. Enike Veg je poznata novosadska advokatica i doktor je pravnih nauka, a specijalnost joj je radno pravo. Ministarstvo pravde najoštrije je osudilo napad na advokata Eniku Veg i pozvalo je nadležne organe da u što kraćem roku pronađu počinioca kako bi bio priveden pravdi. Ministarstvo podseća da je formirana stalna radna grupa čiji je\n29.08.2018 u 08:28\nMesec dana od ubistva Ognjanovića\nProšlo je mesec dana otkako je ubijen poznati beogradski advokat Dragoslav Miša Ognjanović, a još nema pomaka u istrazi likvidacije. Poslednji trag koji bi mogao da vodi do otkrivanja ubica tiče se bombaškog napada 11. avgusta u beogradskom naselju Galenika kada je teško ranjena devojka iz Španije Olac Bilbao Gonzales (20). Tokom istrage došlo se do operativnih informacija da je razlog za napad bila osveta Strahinji Stojanoviću (28) koga, navodno, ljudi bliski Luki Bojoviću sumnjiče za likvidaciju Ognjanovića.\n20.08.2018 u 10:13\nTramp: Advokat Bele kuće nije pacov kao Niksonov branilac\nVAŠINGTON – Američki predsednik Donald Tramp rekao je da advokat Bele kuće Don Makgen nije „pacov” kao što je to bio, tokom afere „Votergejt”, advokat tadašnjeg predsednika SAD Ričarda Niksona Džon Din, a istragu o ruskom mešanju u američke izbore Tramp je nazvao „makartizmom”. Tramp je istakao da je „propali Njujork tajms napisao lažni tekst navodeći da je pravni savetnik Bele kuće Don Makgen, pošto je satima svedočio pred specijalnim istražiteljem, isti tip 'pacova' kao Džon Din”, prenela je agencija AP. „Ali, ja sam njemu kao i svima drugima dozvolio da svedoče, nisam morao. Nemam šta da krijem”, naglasio je Tramp Din bio je pravni savetnik Niksona tokom „Votergejt” skandala i na kraju je sarađivao sa tužilaštvom i pomogao da dođe do završetka predsedničkog mandata Niksona,


UNIPROMET – Udruženje Konsultanata i Inžinjera Bosne i Hercegovine\nPlatinasti sponzor 11. Kongresa o transportnoj infrastrukturi i transportu\nKompanija Unipromet osnovana je 1989. godine kao privatna porodična kompanija. Preko tri decenije se bavimo proizvodnjom i ugradnjom zaštitnih ograda koje su u skladu sa evropskim (EN 1317 standard) i drugim međunarodnim standardima kao što su GOST R (ruski) i AASHTO (američki). U ovom periodu kompanija se specijalizovala za proizvodnju, isporuku i ugradnju opreme za zaštitu na putevima, panela za zaštitu od buke i čeličnih cevi i izrasla u regionalnog lidera. Godišnje preradimo preko 80.000 t (mesečno 6.500 t) čelika i aluminijuma i veći deo (čeličnih) proizvoda cinkujemo u sopstvenom pogonu za toplo cinkovanje.\nČitav proces obrade metala objedinjen je na 50.000 m² kvadratnih metara radnog prostora i 150.000 m² zemljišta smeštenog u dve fabrike. Jedna fabrika je pozicionirana u Kraljevu gde se proizvode različite vrste čeličnih šavnih cevi a druga u Čačku gde se proizvode zaštitne ograde, aluminijumski paneli za zaštitu od buke i druga oprema za puteve (pešačke ograde, portali i stubovi za vertikalnu signalizaciju itd.)\nImamo preko 520 zaposlenih koji su pokretačka snaga kompanije i garancija kvaliteta i daljeg uspeha. Vlastiti razvojni centar omogućava kontinuirano unapređivanje postojećih i razvoj novih proizvoda. Specijalisti Uniprometa takođe učestvuju u zajedničkom razvoju i unapređenju sigurnosnih sistema sa stručnjacima drugih evropskih proizvođača zaštitnih barijera. Članstvo u “Gütegemeinschaft Stahlschutzplanken eV” društvu dobrog kvaliteta i “Studiengesellschft Stahlschutzplanken eV” društvu za razvoj, poznatijem kao RAL kao i stalna kontrola kvaliteta koja se vrši u modernim laboratorijama poput TUV i BASt iz Nemačke i SWISS TESTING iz Švajcarske omogućava nam pristup svim tržištima koja su prihvatila standarde EN 1317.


RTCG - Radio Televizija Crne Gore - Nacionalni javni servis :: Politika :: Poštovanje prakse Suda - test spremnosti za EU / print=true\nEVROPSKI SUD 28. 02. 2020. 19:40 >> 19:40 0\nPoštovanje evropskih standarda zaštite ljudskih prava i prakse Suda u Strazburu glavni su test za spremnost države za pristupanje Evropskoj uniji (EU), poručeno je na okruglom stolu u Podgorici.\nPredsjednik Evropskog suda za ljudska prava Linos Aleksandre Sicilijanos kazao je da je pored Evropske unije (EU) Sud u Strazburu jedan od najvećih mirovnih projekata u istoriji.\n“Da bismo pristupili EU moramo da se rukovodimo Evropskom konvencijom za zaštitu ljudskih prava i sloboda i presudama Suda u Strazburu. To je ključno za pristupanje Uniji, koje je glavni cilj Crne Gore”, naveo je Sicilijanos.\nTo je, kako je kazao, jako važno i za mir na Balkanu.\nSicilijanos je naveo da je proces izvršenja presuda Evropskog suda za ljudska prava složen.\nKako je kazao, u procesu sprovođenja presuda značajnu ulogu imaju zastupnik države pred sudom u Strazburu, Vlada, jer mijenja upravne i administrativne prakse, ali i parlament, jer jedan broj presuda može da zahtijeva strukturne promjene koje se mogu izvršiti u domaćem zakonodavstvu.\nSicilijanos je dodao da u procesu sprovođenja presuda važnu ulogu imaju i Ombudsman i nevladine organizacije.\nSutkinja suda u Strazburu Ivana Jelić kazala je da Evropska konvencija i praksa Evropskog suda za ljudska prava predstavljaju dio pravne tekovine EU.\n“Zbog toga je važno da shvatimo da će taj glavni test upravo biti test poštovanja evropskih standarda zaštite ljudskih prava i prakse Evropskog suda za ljudska prava”, istakla je Jelić.\nKako je navela, za Crnu Goru je važno da zna da je priča u okviru Savjeta Evrope i poštovanja prakse Evropskog suda za ljudska prava prvi korak ka EU.\nPrema riječima Jelić, evidentno je da treba još mnogo da se radi kako bi se ostvario cilj, odnosno potpuno harmonizovala nacionalna sudska praksa sa evropskim standardima.\n“Postoji odgovoran i stabilan odnos prema obavezama. Crna Gora prihvata praksu Evropskog suda kao izvor prava”, istakla je Jelić.\nKako je dodala, u cilju harmonizacije prava i prakse sa evropskim standardima Sud vodi konstantni otvoreni dijalog.\n“Atmosfera otvorenog dijaloga sa sudovima u Crnoj Gori postoji, komunikacija je odlićna i to je naša prednost koju treba da iskoristimo da osvojimo put ka EU”, poručila je Jelić.\nPredsjednica Vrhovnog suda Vesna Medenica je naglasila da je Crna Gora trajno posvećena poštovanju, zaštiti i unaprjeđenju ljudskih prava i osnovnih sloboda u nacionalnom sistemu.\n“Vrhovni sud, uživajući status najvišeg suda u hijerarhiji pravosuđa, u kontinuitetu uspješno sprovodi značajne aktivnosti u pravcu jačanja implementacije standarda predviđenih Evropskom konvencijom za zaštitu ljudskih prava i osnovnih sloboda u nacionalnoj sudskoj praksi”, kazala je Medenica.\nPrema njenim riječima, autori Analize su pažljivo odabrali predmete iz nacionalne sudske prakse, u kojima je primijećen uticaj prakse Evropskog suda i uspješno ukazali na zaključke, koji proizilaze iz stavova tog suda, zauzetih u presudama u odnosu na Crnu Goru.\n“Djelotvornost zaključaka ostaje da bude viđena u praksi sudova, jer su sudije kao ključni subjekti pozvani da primjenjuju standarde prakse Evropskog suda, prvenstveno izražene u presudama, donijetim u odnosu na Crnu Goru”, rekla je Medenica.\nOna je istakla da Analiza predstavlja fragment baštine civilizacijskih vrijednosti, koje zajedčki dijele Crna Gora i Savjet Evrope.\n“Istovremeno, izradom tematskih analiza i izvještaja, u kojima se sudijama i zainteresovanoj javnosti čini dostupnom praksa Evropskog suda, dodatno jačamo dijalog sa Evropskim sudom, kao postignuće našeg partnerskog odnosa u poštovanju, zaštiti i promociji ljudskih prava i osnovnih sloboda”, rekla je Medenica.\nMinistar pravde Crne Gore Zoran Pažin kazao je da je ponosan na to što Crna Gora spada u države koje u velikoj mjeri izvršavaju i poštuju presude Evropskog suda za ljudska prava.\nOn je istakao da su vladavina prava, zaštita ljudskih prava i sloboda temelji istinske demokratije.\nKako je naveo Pažin, Evropska konvencija za zaštitu ljudskih prava i osnovnih sloboda do sada je najefikasniji i najsofisticiraniji međunarodni pravni mehanizam za zaštitu ljudskih prava i sloboda.\nPažin je rekao da ugled Evropskog suda proizilazi iz činjenice da je on uvijek imao svježine, snage, znanja i profesionalne vještine da izlazi u susret izazovima sa kojima se suočavaju pravni poreci evropskih država i da uvijek na njih adekvatno odgovori.\n“Evropski sud u Crnoj Gori uživa veoma visok ugled, što ponekad vodi i do nerealnih očekivanja crnogorskih građana koji taj Sud ponekad doživljavaju kao sud četvrte instance, koji po njihovom mišljenju može, a mi znamo da ne može, da mijenja odluke nacionalnih sudova, zakone”, naveo je Pažin.\nOn je poručio da država treba, ne samo kroz individualne mjere, koje se odnose na same podnosioce predstavke, nego i kroz generalne mjere da pokaže posvećenost i ozbiljnost u prevenciji budućeg kršenja ljudskih prava i sloboda.\nAmbasadorka Velike Britanije u Podgorici Alison Kemp poručila je da ta država ostaje snažno posvećena procesu vladavine prava u Crnoj Gori.\n“Očuvanje prava građana Crne Gore u skladu sa međunarodnim standardima, i uloga sudija, tužilaca i javnih funkcionera u tom očuvanju se ne može precijeniti”, istakla je Kemp.\nOna je kazala da je cilj da se nadogradi ono što je postignuto do sada i definišu izazovi koji postoje u vezi sa primjenom Evropske konvencije o ljudskim pravima.\n“Nadamo se da ćemo vidjeti jos djelotvorniju nacionalnu primjenu Konvencije, koja zavisi od opšteg poznavanja konvencijskih prava i principa koji se njom proklamuju”, navela je Kemp.


To bi bila vlada koja ne bi bila svesrdno prihvaćena od relevantnih međunarodnih institucija. A zašto je priča o liderima toliko bitna? Svi u Crnoj Gori znaju da me Andrija Mandić sigurno nije postavio za nosioca liste. Ja nemam nikakvu obavezu ni prema jednom političkom lideru, niti prema bilo kome, rekao je Krivokapić\nMandatar za sastav Vlade Crne Gore, Zdravko Krivokapić, rekao je da odnosi Srbije i Crne Gore moraju da budu odlični bez obzira na to ko je na vlasti.\nIstakao je da on "neće biti prepreka najboljim mogućim odnosima sa Srbijom", što smatra prirodnim i rekao da "nije prirodno" što posljednjih godina nema razmjene posjeta na najvišem nivou.\n"Ne bih volio da ste u pravu kada kažete da je predsjednik Srbije Aleksandar Vučić zainteresovan samo za predstavnike Srba. Želim da vjerujem i ubijeđen sam da je predsjednik Srbije zainteresovan za sve Srbe u Crnoj Gori, kao i za one ljude koji se ne izjašnjavaju tako", rekao je Krivokapić, prenose “Vijesti”.\nGovoreći o sastavu buduće vlade Crne Gore, ocijenio je da bi ona imala "niži nivo reputacije" ako bi u njoj bili politički lideri - Andrija Mandić, Milan Knežević i Nebojša Medojević.\nOn je dodao da je Crnoj Gori sada potrebna kompetentna i timski jaka vlada jer "problemi su u Crnoj Gori toliki da ne mogu da se rješavaju ljudima koji nijesu stručni za to".\n"Treba da zaustavimo sunovrat od bankrota koji nam prijeti za možda dva ili tri mjeseca. Treba da usvojimo set zakona koji treba da pripreme prve fer izbore u Crnoj Gori. Želimo da Crna Gora krene pravim, istinskim putem ispunjavanja svih zahtjeva vezanih za pristupna poglavlja Evropske unije", rekao je mandatar.\nKrivokapić je rekao da za njega prijevremeni izbori nijesu opcija jer cijela opozicija ima dva zajednička cilja: izmjenu ili kompletnu zamenu Zakona o slobodi vjeroispovesti i "demontiranje postojećeg sistema", te bi prijevremeni izbori dali šansu DPS-u "da se ponovo vrati u igru, možda opasniji nego što je do sada bio".\nIpak, istakao je da je među članovima opozicije neophodno poboljšanje komunikacije jer ima i "čudnih poruka koje razmjenjuju svi oni koji su u politici, a imaju veliki staž".\n"Te poruke me zabrinjavaju jer pripadaju matrici koja je trideset godina bila dominantna na ovim prostorima i nije se promijenila. To su poruke isključivosti, zamjene teza, teških riječi, odsustvo argumenata, vrlo često poruke koje su zasnovane na činjenicama koje su potpuno jasne, ali ih izvrću u neku svoju perspektivu", rekao je Krivokapić.


McKinley ARIKI UX, muška jakna za planinarenje, crna - Idealno.rs\nPočetna / Muška odeća / Muška sportska odeća / Muške sportske jakne / McKinley ARIKI UX, muška jakna za planinarenje, crna\nPonuda prodavnice Intersport za proizvod McKinley ARIKI UX, muška jakna za planinarenje, crna. Ispravnost cene i podataka proveri na internet stranici prodavnice.\nod 12.249,97 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za McKinley ARIKI UX, muška jakna za planinarenje, crna i izberi najbolju. Muške sportske jakne iz kategorije Muška sportska odeća je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda McKinley ARIKI UX, muška jakna za planinarenje, crna i vidi da li ti odgovara ili pogledaj druge proizvode brenda MCKINLEY. Opis i tehnički podaci proizvoda McKinley ARIKI UX, muška jakna za planinarenje, crna se mogu razlikovati od onih u internet prodavnici u kojoj obavljaš kupovinu. McKinley ARIKI UX, muška jakna za planinarenje, crna je dostupan u prodavnici Intersport po ceni, koja je navedena pored svakog prodavca u meniju "Prodavnice".\nGarantne uslove za McKinley ARIKI UX, muška jakna za planinarenje, crna proveri u prodavnici u kojoj nameravaš da obaviš kupovinu. Slika za McKinley ARIKI UX, muška jakna za planinarenje, crna je simbolična, zato se pre kupovine u prodavnici uveri da je proizvod isti.


Svečano zatvaranje manifestacije Leto na Trgu galerija 2018. - Galerija likovne umetnosti poklon zbirka Rajka Mamuzića\nSvečano zatvaranje manifestacije Leto na Trgu galerija 2018.\n30. avgust 2018. u 21:00\nGrupa "Happy Trash Production" publici će se predstaviti video instalacijom koja putem istraživanja fonda Galerije likovne umetnosti poklon zbirke Rajka Mamuzića i njenog muzeološko-arhivskog materijala aktuelizuje pitanja koja se tiču sudbine umetnika i umetničkog dela, kritičkog sagledavanja današnjeg mesta i uloge ustanova kulture u društvu, uloge diskursa moći u umetnosti i odnosa umetnosti i vlasti.\nU svom radu, umetnička grupa "Happy Trash Production" (koju čine Branislav Petrić, Staniša Dautović, Dragan Matić, Željko Piškorić, Vladimir Marko i Duška Karanov) neguju princip in-situ rada, u kontekstu zatečenog mesta/prostora/sistema ideja. Umetničkim reagovanjem na uspostavljeni sistem, kao i njegovim afirmisanjem ili kritikovanjem grupa ustanovljava demistifikaciju umetnosti i umetnika. Posmatranjem različitih društvenih pojava i njihovim postavljanjem u novi kontekst umetnički sastav podstiče publiku na traganje za odgovorima na otvorena pitanja.\n"Happy Trash Production" postoji od 2004. godine i izlaže u zemlji i inostranstvu.\nO manifestaciji Leto na Trgu galerija\nGodine 2012. Galerija Matice srpske i Spomen-zbirka Pavla Beljanskog pokrenule su manifestaciju "Leto u vrtu galerija", koja je Novosađanima pružila predah u prijatnom ambijentu muzejske bašte, kao i kvalitetan kulturni sadržaj. Ovogodišnjem, sedmom ciklusu programa pridružila se i Galerija likovne umetnosti poklon zbirka Rajka Mamuzića, te se od ovog leta kroz program "Leta" aktuelizuje još jedan atraktivni muzejski prostor Trga galerija, što je uslovilo promenu naziva manifestacije u "Leto na Trgu galerija". Svakog četvrtka u 21 sat, uz besplatan ulaz, do 30. avgusta publiku očekuje zanimljiv program ispunjen projekcijama filmova, koncertima, predavanjima i drugim vidovima kontekstualizacije i afirmisanja različitih kulturnih fenomena.\n"Leto na Trgu galerija" su podržali Ministarstvo kulture i informisanja Republike Srbije, Pokrajinski sekretarijat za kulturu, javno informisanje i odnose s verskim zajednicama AP Vojvodine, kao i Grad Novi Sad – Gradska uprava za kulturu.\nProgrami manifestacije "Leto na trgu galerija" se realizuju se u okviru "Kaleidoskopa kulture" - nove velike platforme Fondacije "Novi Sad 2021" koja povezuje umetnike, ustanove kulture, nevladine organizacije, građane tj. publiku iz Novog Sada i okoline i posetioce našeg grada. Platforma je delo zajedničkog kreiranja prostora i programa kulture koje, kroz različite umetnosti, predstavlja jedinstvenu sliku raznolikosti i bogatstva grada. Od 25. avgusta do 30. septembra u okviru "Kaleidoskopa kulture" biće realizovano više od 400 kulturnih programa u koje će biti uključeno preko 60 organizacija iz Novog Sada uz učešće više od 1.000 umetnika iz zemlje i inostranstva.


FBiH: U protekla 24 sata registrirano 415 slučaja COVID-19, prijavljeno 14 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 415 slučaja COVID-19, prijavljeno 14 smrtnih ishoda\nObjavljeno: 03.12.2021 ; Ažurirano: 03.12.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.974 uzorka, od kojih je 415 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 990.060 uzoraka, a COVID-19 je potvrđen kod 177.389 osoba.\nU protekla 24h, u Federaciji BiH prijavljeno je 14 smrtnih ishoda, i to u Hercegovačko-neretvanskom, Zapadnohercegovačkom, Tuzlanskom i Kantonu Sarajevo.\nS današnjim danom, broj smrtnih ishoda na području Federacije BiH je 7.032.


Monitoring medija u izbornoj kampanji - najviše medijskog prostora dobijaju aktuelni nosioci javnih funkcija - Gerila\nU prve dvije sedmice predizborne kampanje mediji, a posebno javni servisi, nisu građanima ponudili dovoljno informacija koje bi im omogućile informisan izbor. Zabilježeno je znatno veće prisustvo u medijima onih političkih subjekata koji već participiraju u vlasti, kao i gotovo potpuna nevidljivost novih stranaka i pokreta na bh. političkoj sceni.\nOvo su neki od rezultata preliminarne analize Monitoringa medija u vrijeme predizborne kampanje 2018. koja je predstavljena u Sarajevu. Monitoring je organizovan sa ciljem utvrđivanja da li i koliko mediji doprinose da građani naprave informisan izbor, te da li mediji izvještavaju u interesu političkih subjekata ili u interesu građana. Lejla Turčilo, profesorica na Fakutletu političkih nauka Univerziteta u Sarajevu, autorka metodologije i prelimanarnog izvještaja, predstavila je ključna zapažanja monitoringa media u periodu od 7 do 21. septembra.\n„Od 2261 izbornog sadržaja, zabilježeno je da veliki dio medijskog prostora zauzimaju partije koje se nalaze na vlasti u entitetima – čak 35,1 %. Na prvom mjestu po broju projavljivanja nalazi se SDA, a odmah za njom SNSD, dok je na trećem mjestu HDZ“, istakla je autorka istraživanja te dodala da su nezavisni kandidati i nove političke opcije gotovo neprimijetne u medijskom izvještavanju.\nNeprikladan govor zabilježen je u 11% slučajeva u odnosu na ukupan broj izbornih sadržaja, što je manji procenat u odnosu na monitoring iz 2014. godine, kada ih je bilo skoro 15%, a nosioci neprikladnog govora su uglavnom nemedijski akteri.\nNa konferenciji za medije su predstvaljena ključna zapažanja i preporuke za medije kako bi se do kraja predizborne kampanje unaprijedili kvalitet i raznovrsnost medijskih programa posvećenih izborima. Rečeno je kako je nedopustivo da mediji, a posebno javni servisi, zanemaruju svoju funkciju edukacije i orijentacije, kao i da je potrebno više pažnje posvetiti informisanju o izborima. Pored toga, istaknuto je i da većina medija treba usvojiti fer i izbalansiran pristup u predstvljanju političkih subjekata, jer je vidljivo da ne poštuju pravo na odgovor niti daju priliku političkim subjektima da odgovore na optužbe, etiketiranje, neprimjerene kvalifikacije i slično.\nNaglašeno je kako javni servisi, posebno RTRS, moraju više pažnje posvetiti različitim političkim akterima, a ne samo partijama i kanadidatima na vlasti. Takođe, Regulatorna agencija za komunikacije pozvana je da snažnije preuzme odgovornost praćenja medija i regulacije tokom izbornog perioda.\nMonitoring medija provodi se na uzorku od 30 medija (5 dnevnih novina, 10 informativnih portala i 15 elektronskih medija), sa namjerom kreiranja preporuka za unapređenje zakonodavstva koje se odnosi na medije i njihove obaveze u vrijeme predizborne kampanje, a u okviru BASE projekta koji finansiraju Evropska unija i USAID, a provodi ga konzorcijum BH novinari – Boram i Koalicija Pod lupom.\nRelated tags : bosna i hercegovina HDZ izbori javni servis Mediji RTRS SDA SNSD\nMonitoring procesa nabavki zdravstvene opreme, materijala i lijekova u BiH


Brazilski ministar smenjen zbog parafraziranja Gebelsa, kritikovan zbog naci-fašističke estetike | Novosadski informativni portal 021\nInfo 17.01.2020. | 21:54\nDesničar Alvim koji je ministar od novembra prošle godine, sporne fraze je izgovorio u traktatu o novoj politici kulture u Brazilu čija nova konzervativna vlast pokušava da na svaki način odbaci levičarsko nasleđe prethodne vladajuće garniture Laburista.\nPredsednik Brazila Žair Bolsonaro je ministra smenio posle reakcije jevrejskih organizacija, poslanika, političkih partija i umetnika. Alvim je rekao da osuđuje nacizam, demantovao da su njegove izjave bile nacističke i rekao da je to bila "retorička slučajnost".\nU video-poruci Alvima, piše agencija AP, "preporođenog hrišćanina koji je otkrio novu veru dok se oporavljao od raka", ima upadljivih sličnosti frazeologije s tekstom jednog Gebelsovog govora, za koji kritičari kažu da je čak samo parafraziran.\nAP tako navodi da se u oba govora kaže da će umetnost "u narednoj deceniji biti herojska" i "biće nacionalna". Kao i Gebels, i Alvim govor zaključuje dramatično, izjavom da će umetnost, ili biti duboko povezansa s nacijom, "ili ničega neće biti".\nU obimnoj video-poruci, objavljenoj u četvrtak, Alvim s drvenim krstom na stolu kaže i da želi da ova godina donese "istorijski kulturni preporod" da bi se "stvorila nova, cvetajuća brazilska civilizacija".\nU pozadini snimka se čuje prigušena muzika iz jedne opere Riharda Vagnera čija dela su bila omiljena među nemačkim nacistima. Alvim je rekao da je sam odbarao muziku jer ona "potiče iz Vagnerove hrišćanske vere". Davi Alkolumbre, prvi Jevrejin na mestu predsednika Senata gornjeg doma parlamenta Brazila, rekao je da je ministrov govor "šokantno inspirisan nacizmom".\nBivši ministar kulture Marselo Kalero je rekao da je govor njegovog naslednika na dužnosti "vrlo direktna i besramna apologija nacizma" i da video-snimak "emulira naci-fašističku estetiku". Predsednik Bolsonaro je rekao da ministar zbog "nesrećne izjave, iako se izvinio, ne može ostati na funkciji".\nMeđutim, Bolsonaro je podržao Alvimovu inicijativu za reformu politike kulture: da se sa 4,9 miliona dolara podstakne produkcija književnosti, pozorišta, opere, muzike i drugih umetnosti u duhu nacionalizma i religije.


Poljoprivrednici upozorili: Otkupna cijena junadi za marku niža od proizvođačke\nFoto: Arhiva | Otvoreno pismo poljoprivrednika: Otkupna cijena junadi za marku niža od proizvođačke\nDragan Sladojević 03.08.2020 16:00\nBANJALUKA - Otkupna cijena junadi je pala na tri do 3,5 KM/kg žive mjere iako je proizvođačka cijena četiri KM/kg, dok je cijena svinja 2,3 KM/kg, a proizvođačka 2,8 KM/kg. Uprkos tome, nema plasmana na tržištu.\nNa to je u otvorenom pismu upozorio Savez udruženja poljoprivrednih proizvođača Republike Srpske, odakle dodaju da su pismo sličnog sadržaja objavili i u martu 2018. godine te da se od tada do danas ništa nije promijenilo nabolje, već su sad u još težoj situaciji.\nPodsjećaju da je u četvrtak održan sastanak Staše Košarca, ministra spoljne trgovine i ekonomskih odnosa BiH, sa predstavnicima poljoprivrednika, a u vezi sa neophodnosti uvođenja mjera zaštite domaće proizvodnje u dijelu koji se odnosi na uvoz svježeg rashlađenog i smrznutog mesa svinja i junadi.\n"I ponovo imamo skretanje sa stvarnog problema o uzroku pojave viškova svinja i goveda na našem tržištu", naveli su iz Saveza.\nČinjenica je, kako dodaju, da je pandemija virusa korona uzrokovala drastičan pad potrošnje mesa u BiH, ali prekomjeran uvoz je glavni krivac pojave viškova. Jer, ističu, dok potrošnja pada, uvoz se nesmetano odvija sa tek nešto manjim procentom u odnosu na redovne uslove.\nU Savezu su mišljenja da Ministarstvo spoljne trgovine i ekonomskih odnosa BiH rješenje nove-stare krize viškova svinja i junadi traži na sasvim pogrešnoj strani - izvozu mesa.\n"Izvoziti nešto čega proizvodiš jedva 30 odsto od potreba je apsurd, a onda vještački stvoren vakuum na tržištu mesa nadomjestiti sa gotovo 100 odsto uvezenim otpadom iz EU je još veći apsurd", navodi se u pismu koje potpisuje lider poljoprivrednika u Srpskoj Stojan Marinković.\nZa Savez je, dodaje, normalno da se takva situacija rješava ograničenjima uvoza kojim bi se dugoročno obezbijedila stabilnost u proizvodnji svinja i bikova.\n"Uz podršku resornih ministarstava, stabilno tržište i plasman bikova i tovljenika bi opredijelio farmere za povećanje proizvodnje. Tako bismo vrlo brzo dostigli nivo proizvodnje koji bi zadovoljio više od 50 odsto, a kasnije i više od ukupnih potreba tržišta u BiH. Odliv deviza bi se smanjio, a udio poljoprivrede u ukupnom BDP-u bi porastao sa sadašnjih 12 odsto na čitavih 15 odsto u RS za samo dvije godine, uz tendenciju daljeg rasta", ističu iz Saveza.\nPrema tome, kako dodaju, otvaranje novih tržišta u uslovima kad nemate ni za vlastito nema nikakve dodirne tačke sa uvođenjem mjera zaštite domaće proizvodnje i to smatraju bacanjem prašine u oči.\nKako dodaju iz Saveza, uvijek i iznova od farmera je traženo da dokažu ugroženost domaće proizvodnje. Viškovi su, ističu, ogromni.\n"Danas to dokazujemo istinom da samo u Republici Srpskoj imamo više od 6.000 goveda mase veće od 600 kg i više od 10.000 svinja mase veće od 120 kg. Zar to nije samo po sebi alarmantno", pitaju iz Saveza.\nOvi podaci su činjenice, potvrđuje nam i Mišo Maljčić, predsjednik Udruženja uzgajivača svinja RS, koji dodaje da im je svaki dan teži od prethodnog. Na pitanje, ako se situacija ne promijeni, šta i kako dalje, bio je jasan i direktan.\n"Mi imamo već međusobno dogovor, prvi put postignut generalno na nivou čitave BiH. I FBiH i RS će ući u proteste, tražiće smjenu u Savjetu ministara vjerovatno svih onih koji budu protiv kada Košarac iznese prijedlog rješenja. Ako Košarac ne podnese zahtjev za ovo što smo mi rekli, tražićemo njegovu smjenu. Mi drugog izbora nemamo", rekao je Maljčić za "Nezavisne novine".\nKošarac je u izjavi za "Nezavisne novine" rekao da su njegovo opredjeljenje i politika koju vodi na čelu Ministarstva spoljne trgovine i ekonomskih odnosa BiH zaštita domaće proizvodnje iz aspekta primarne poljoprivredne proizvodnje.\n"Tako da mogu reći da imamo zajednički cilj i zadatak sa Savezom udruženja poljoprivrednih proizvođača Republike Srpske", rekao je Košarac.\nU tom kontekstu, kako je dodao, neophodno je podsjetiti na Odluku o mjerama zaštite domaće proizvodnje od prekomjernog uvoza, koju je Savjet ministara BiH usvojio u septembru 2002. godine.\n"U toj odluci jasno su definisane procedure o tome ko i na temelju čega može pokrenuti postupak za uvođenje mjera zaštite domaće proizvodnje od prekomjernog uvoza robe na carinsko područje BiH. Konačnu odluku o tome donosi Savjet ministara BiH na prijedlog Ministarstva spoljne trgovine i ekonomskih odnosa BiH, koji opet mora biti u skladu sa pomenutom odlukom Savjeta ministara BiH iz 2002. godine", naglasio je Košarac.\nPodsjeća da je nedavno imao, kako ocjenjuje, vrlo konstruktivan sastanak sa predstavnicima Udruženja poljoprivrednih proizvođača u BiH o neophodnosti analize opravdanosti za uvođenje zaštitnih mjera za uvoz svježeg i rashlađenog mesa goveda i svinja u BiH.\n"Na tom sastanku naglasio sam da će Sektor za spoljnu politiku i strana ulaganja Ministarstva spoljne trgovine i ekonomskih odnosa BiH od svih relevantnih institucija, kao i od nadležnih entitetskih ministarstava, zatražiti stav u vezi sa donošenjem mjera ograničenja uvoza svježeg i rashlađenog mesa. Osim toga, promptno sam zatražio od Kancelarije za veterinarstvo BiH pojačane kontrolne aktivnosti u vezi sa uvozom ove robe", istakao je Košarac za "Nezavisne".\nPoljoprivreda Poljoprivrednici Junad Tržište\nKošarac: Nadamo se da će SAD uskoro produžiti carinske povlastice za BiH


Dok antivakseri ne veruju u brojne naučne studije koje dokazuju učinkovitost vakcina protiv koronavirusa niti u preporuke domaćih i stranih zdravstvenih organizacija, veruju da je šef Svetske zdravstvene organizacije nehotice priznao da vakcinama ubijaju decu. Ovo navodno „priznanje“ se dogodilo javno, pred celim svetom, na redovnoj konferenciji za novinare SZO. Vest o tome je podelio i Branimir Nestorović na svom nalogu na ruskoj društvenoj mreži VKontakte, na koju se preselio u martu ove godine sa Fejsbuka zbog „cenzure“.\nDa je unos velike količine soli dobar za zdravlje, tvrdi Srpski telegraf u izdanju od utorka. Ovaj tabloid nekritički prenosi reči kontroverznog doktora Branimira Nestorovića o tome da ne postoji nikakva zdravstvena korist od smanjenja unosa soli i kao primer navodi Japance za koje tvrdi da jedu po 20 grama soli dnevno a dugovečna su nacija. Međutim, ne samo da se ovo kosi sa naučnim studijama i preporukama svih zdravstvenih organizacija u svetu, već i sami Japanci godinama rade na tome da smanje konzumaciju soli zbog visoke stope hipertenzije među građanima.\nNestorović: Pandemija osmišljena da se sruši Tramp, PCR testovi nepouzdani\nNekadašnji član Kriznog štaba i doktor Branimir Nestorović je, u prvoj epizodi emisije slikovitog naziva „Teorija zavere?”, emitovane 31. januara na „Happy televiziji”, izneo brojne netačne tvrdnje o virusu korona, između ostalog - da je SZO neopravdano proglasila pandemiju, da je sve smišljeno da se obori Tramp, te da su PCR testovi nepouzdani. Raskrikavanje je izdvojilo nekoliko netačnih tvrdnji, koje smo mogli da proverimo, a koje je pulmolog Branimir Nestorović izneo te večeri.


Veoma dobro se pokazala ekipa sa Kanarskih ostrva na ovom meču, i sve do poslednje deonice bila je u igri za trijumf. Ipak, na kraju je presudilo veće iskustvo koje poseduje sastav Pabla Lasa.\nAktuelni prvak Evrope je tako na samo korak od toga da se plasira u finale i pokuša da osvoji duplu krunu nakon slavlja u Evroligi.\nMadriđane je do pobede predovdio Luka Dončić sa 14 poena, pratio ga je Sehio Ljulj koji je dodao 13. U Gran Kanariji najefikasniji je bio Ondrej Balvin sa 13 poena, a Markus Erikson je postigao jedan manje. Naš Nikola Radičević meč je završio sa 11.\nNaredni meč ovih rivala je u četvrtak u 21 čas na Kanarskim ostrvima. Pobednik će biti ekipa koja prva stigne do tri pobede.


Uzimanje ličnih podataka putnika, merenje temperature…! EU ima posebne uslove za sve koji putuju avionom! – Naši u svetu\nUzimanje ličnih podataka putnika, merenje temperature…! EU ima posebne uslove za sve koji putuju avionom!\nObjavljeno 13/05/20 u 18:00\nVazduhoplovne kompanije neće morati da ostavljaju prazna mesta u avionima radi socijalne distance između putnika, ali će putnici na letovima u Evropskoj uniji morati da nose maske u avionima i na aerodromima, prema planovima EU za oživljavanja putne industrije.\nEvropska komisija je danas objavila neobavezujuće preporuke, u okviru širih predloga za spasavanje posrnulog turističkog sektora, koji je ranije imao udeo od oko 10 odsto u BDP-u Unije i zapošljavao gotovo 12 procenata radne snage, prenosi Rojters.\nKomisija je takođe saopštila da će pokrenuti sudske postupke protiv zemalja koje krše zakon EU time što ne obezbeđuju povrat novca putnicima u slučajevima otkazivanja putovanja ili letovanja zbog pandemije korona virusa, prenosi Blic.\n“Polazna osnova je ovde da evropski potrošači imaju pravo na povraćaj novca, ako to traže”, rekla je Margret Vestager, zamenica šefa EK.\nKomisija je navela da će avio-kompanije morati da ograniče rizik od infekcije, što bi se moglo postići naprednim bolničkim sistemom filtriranja vazduha, korišćenjem lične zaštitne opreme i ograničavanjem kretanja.\n“Zbog toga se ne preporučuje obaveza primene praznih sedišta za veće fizičko distanciranje u avionima”, piše u dokumentu Evropske komisije.\nPreporučuje se i reorganizovanje postupka čekiranja, predaje i preuzimanja prtljaga na aerodromima kako bi se izbeglo okupljanje ljudi i gužve.\nMeđunarodno udruženje za vazdušni saobraćaj (IATA) već je preporučilo merenje temperature putnicima pre ukrcavanja, uzimanje ličnih podaka od putnika kako bi bilo moguće praćenje njihovih kontakata, kao i dezinfikovanje terminala i opreme.\nIATA, koja je procenila da bi korona kriza mogla da košta avio-kompanije ukupno 314 milijardi dolara, takođe je preporučila nošenje maski za lice tokom letova, ali ne i blokiranje srednjih sedišta u avionima.\nEUEvropska unijaPutovanje avionom\nAustrijski kancelar Sebastijan Kurc o labavljenju kontrola: Nismo vidovnjaci, ne postoji perspektiva za brzim otvaranjem granice prema jednoj državi!\nOd danas prijava i za turističke vaučere od pet hiljada dinara\nHrvatska ćutke otvorila granice, ulaze i turisti\nNemački zvaničnici za ukidanje kontrole! EK za otvaranje granica unutar EU!


Opština Priboj je, zahvaljujući projektu izgradnje toplane na biomasu, uz pomoć Vlade Srbije i Nemačke organizacije za međunarodnu saradnju GIZ, u značajnoj meri unapredila grejanje na svojoj teritoriji, ali je istovremeno ostvarila velike pomake u ekonomskom razvoju i racionalnijem trošenju budžeta – naglasio je predsednik Opštine Lazar Rvović.\nOn je prilikom današnjeg svečanog puštanja u rad toplane na biomasu kapaciteta 1,8 MW ukazao na značajne uštede u lokalnom budžetu i veće mogućnosti za otvaranje radnih mesta.\nDodao je da je Priboj voljan i spreman da iskustva iz projekta u okviru kojeg opština prelazi sa „nečistih“ i skupih goriva na biomasu prenese drugim opštinama kako bi se unapredio ekonomski i ekološki razvoj Srbije na lokalnom nivou.\nReč je toplani na drvnu sečku koja će grejati pribojske osnovne škole „Vuk Karadžić“ i „Desanka Maksimović“, te Mašinsko-elektrotehničku školu i Gimnaziju, kao i Dečiji dispanzer.\nIzgradnja nove toplane finansirana je iz fondova Vlade Republike Srbije, posredstvom Kancelarije za upravljanje javnim ulaganjima. Vrednost ove investicije je 126 miliona dinara, a tehničku podršku projektu pružila je organizacija GIZ.\n- Ovo je za našu malu sredinu projekat od izuzetnog značaja. Na prvom mestu je korist koju će imati naši đaci i omladinci - kvalitetno grejanje. Na drugom je ekološki efekat, a potom i ekonomski efekat. Moramo da vodimo računa o svakom dinaru i da se domaćinski ophodimo prema budžetu kojim raspolažemo. Pribojski privrednici uvideli su spremnost lokalne samouprave da pomogne na svim navedenim poljima, pa su se uključili nabavivši opremu i osposobivši se za proizvodnju drvne sečke koja se sad koristi kao biomasa. Sirovina dolazi iz našeg kraja, od naših preduzetnika, a to podrazumeva i sigurnost u snabdevanju i nova radna mesta – objasnio je Rvović.\nDodao je da je toplana koja je danas puštena u rad deo većeg projekta čiji je cilj da se u potpunosti u Priboju pređe na ekološke vidove grejanja.\n- U startu smo oformili dobar, stručan tim, a imali smo i svesrdnu pomoć onih koji znaju da sistematski i strateški planiraju aktivnosti - Regionalne razvojne agencija Zlatibor i GIZ-a. Krenulo se od male kotlarnice u Priboju, a drugu fazu smo okončali danas, puštanjem u rad ovog postrojenja. U okviru treće faze u našem projektu zaključili smo nedavno trilateralni ugovor sa Nemačkom razvojnom agencijom KfW,\nMinistarstvom rudarstva i energetike i Ministarstvom finansija i radićemo veliku kotlarnicu od osam megavata vrednu šest miliona evra. Tada ćemo u potpunosti preći sa fosilnih goriva na biomasu, što je veliki rezultat u evropskim okvirima, ne samo u Srbiji – naglasio je predsednik pribojske opštine.\nMilica Vukadinović, rukovodilac programa “Razvoj održivog tržišta bioenergije u Srbiji”, koji u okviru Nemačko-srpske razvojne saradnje sprovodi GIZ, podsetila je na to da je pre dve godine Grad Pirot, kroz javno-privatno partnerstvo i uz podršku nemačke organizacije, u četiri škole realizovao program zamene kotlova na lož ulje kotlovima na biomasu.\n- Projekat je trajao tri godine od ideje do realizacije. Kroz taj projekat i saradnju sa Gradom Pirotom, dosta toga smo naučili i shvatili koliko su važni dobri primeri iz prakse. Opština Priboj sada samo potvrđuje sve te lekcije koje smo naučili – istakla je Milica Vukadinović.\nNavela je da ideja za projekat u Priboju nastala 2016. godine, da je GIZ pružio tehničku pomoć ali da je tim iz pribojske opštine preuzeo palicu i nastavio sam. Naglasila je da bez dobrog, posvećenog projektnog tima kompleksni projekti iz bioenergije poput pribojskog ne bi bili realizovani.\nMilica Vukadinović je kazala da je primer iz Priboja predstavljen nedavno i na međunarodnoj konferenciji o biomasi i energetici u Berlinu.\n- Uverili smo se da u Priboju postoje vizionarski pogledi na ovo pitanje. A glavna poruka sa berlinske konferencije je da vizija mora da bude čvrsta, dok put do ispunjenja te vizije može i treba da bude fleksibilan. Vi imate viziju, godinama radite na tome da poboljšate grejanje za korisnike tih objekata, bitan vam je i ekološki, i sociološki, i ekonomski aspekt, a radite i na tome da u potpunosti pređete na korišćenje biomase koja vam je dostupna. Ovakvo postrojenje kreira radna mesta, a privrednici su veoma sposobni, prepoznaju prilike i dobre partnere u javnom sektoru. Ovo je odličan primer kako se kreiraju uslovi za nova zapošljavanja i ekonomski razvoj lokalne sredine i kako se pozitivno utiče i na sveukupno smanjenje gasova sa efektom staklene bašte, kao i na trgovinski deficit na državnom nivou – poručila je predstavnica GIZ-a.


Žbogar: Nervoza na obe strane\nSamuel Žbogar, specijalni predstavnik EU na Kosovu\nSpecijalni predstavnik EU na Kosovu Samuel Žbogar rekao je u emisiji Slobodno srpski da odluka Vlade Kosova da zabrani dolazak zvaničnika iz Beograda "nije najbolja".\nOdluka Vlade Kosova da zabrani dolazak srpskih zvaničnika na Kosovo u vreme predizborne kampanje za predstojeće lokalne izbore nije baš najbolja izjavio je specijalni predstavnik EU na Kosovu Samuel Žbogar. Istovremeno na Kosovu je zvanično počela predizborna kampanja za lokalne izbore koji će biti održani 3.novembra.\nSpecijalni predstavnik Evropske unije na Kosovu Samuel Žbogar rekao je u emisiji Slobodno srpski da je odluka Vlade Kosova da zabrani dolazak zvaničnika iz Beograda rezultat nervoze obe strane i istakao da nije dobro da ta odluka ostane na snazi mesec dana.\n“Mislim da je preterano da se zabrane sve posete srpskih zvaničnika Kosovu, za vreme izbora pošto znamo, da je svima nama u interesu da što više ljudi izađu na izbore. U tom smislu, važno je da dolaze srpski zvaničnici da objašnjavaju ljudima šta će se desiti sa zdravstvom, sa obrazovanjem, da li će izgubiti posao ili neće, posebno na severu ima mnogo tih pitanja, koja još nemaju odgovor”, kazao je Žbogar.\nKomentarišući najave iz Beograda da ovakva odluka Vlade Kosova može da ugrozi dijalog Beograda i Prištine Žbogar kaže da time i Beograd pokazuje nervozu.\n“Mislim, da treba malo da spustimo tenzije i razmislimo i nađemo rešenje”, kazao je Žbogar.\nAnalitičar Stojan Jovanović smatra da je odluka Vlade Kosova o zabrani dolaska srpskih zvaničnika na Kosovu očekivana jer je tako nešto najavljivano nakon skoro svake posete Aleksandra Vulina Kosovu.\n“Ovaj potez se može tumačiti i kao pokušaj, da se odgovori na pojedine podele koje se podstiču među Srbima, ali suština je ipak mislim u tome da je sa prethodnom kampanjom počela borba oko buduće zajednice srpskih opština”, kaže Jovanović.\nGrađani Gračanice sa kojima smo razgovarali smatraju da odluka o zabrani dolaska srpskih zvaničnika na Kosovo nije dobra.\n“Ako već smatraju ovu državu slobodnom ili bilo kakvom trebalo bi da budu primljeni svi koji hoće da dođu”.\n“To svakako nije u redu ja sam očekivala da su u Briselu sve dogovorili I da je ta kampanja fer, ali očigledno da ovde nije ništa kako treba”.\n“Oni to samovoljno nisu radili, imaju podršku sigurno, neke jake velike zapadne sile”.\nU Međuvremenu na Kosovu je zvanično počela predizborna kampanja za predstojece lokalne izbore. Tačno u ponoć aktivisti političkih subjekata počeli su sa lepljenjem plakata.\n“Od kampanje očekujem da bude pozitivna i fer s jedne strane, sa druge strane ono što ćemo mi raditi jeste, da kampanja bude 100% usmerena prema građanima”, kaže Srđan Popović koji je kandidat za gradonačelnika Gračanice ispred Samostalne liberalne stranke.\nNa izborima koji su zakazani za 3.novembar učestvuju 103 politička subjekata, od kojih je 50 iz redova albanske zajednice, 31 srpske, tri turske, devet bošnjačke, tri crnogorske, jedan goranske, dva iz aškalijske zajednice, dva iz romske, jedan iz egipćanske i jedan iz hrvatske zajednice.


Putari spremni za zimu, građani se uzdaju u blagu zimu\nIako meteorolozi najavljuju blagu zimu, bez ekstremnih padavina koje su lani okovale RS, iz zimskih službi kažu da su već sada spremni za snježne pokrivače i zvanični početak zimske sezone.\nKako su "Nezavisnim" potvrdili u preduzeću "Putevi RS", u toku je priprema plana Zimske službe, koja zakonski počinje sa radom 15. novembra i traje do 15. marta iduće godine.\n"Mi održavamo oko 4.200 kilometara puta, što je podijeljeno u 12 oblasti i ovih dana trebalo bi da održimo sastanak kako bismo utvrdili konačan plan", kažu u ovom preduzeću.\nIako se snijeg već bio zabijelio na romanijskom platou, prvi susret sa snježnim pokrivačem spremno su dočekali u preduzeću "Romanijaputevi".\nZasad, kako kažu, imaju dovoljno materijala za nove padavine, a mehanizacija za čišćenje koristi se kada padne više od 10 cm snijega.\n"Spremni smo reagovati u najkraćem roku, imamo mehanizaciju i svu opremu, a već smo reagovali na Sokocu i novi snijeg neće nas iznenaditi", kazao je Bogdan Đukanović, rukovodilac radne jedinice "Romanijaputevi".\nOn je dodao da u skladištu imaju oko 1.000 tona soli zaliha, a nova količina soli je prema planu naručena.\nKako ističe, za oblast Višegrada naručeno je oko 1.500 tona soli, dok je od 2.000 do 2.500 tona naručeno za Sokolac.\nAleksandar Bajić, direktor banjalučkog preduzeća "Čistoća", rekao je da je u toku nabavka materijala, ali do početka sezone biće potpuno spremni.\n"Imamo zalihe od lani i imamo dovoljno materijala ako bi sada pao snijeg. Dosta radimo na poboljšanju mehanizacije i dosta ulažemo u rad Zimske službe, međutim kada su pitanju velike padavine, radimo punim kapacitetom, ali tempo zavisi i od samih građana koliko čiste ono što je u njihovoj nadležnosti", kazao je Bajić.\nNebojša Kuštrinović, meteorolog, rekao je da je pred nama blaga zima sa višim temperaturama, iznad prosjeka i nižim stepenom padavina.\nManje količine snijega očekuju se polovinom novembra, međutim, kako je dodao, nekih ekstremnih padavina, prema sadašnjim prognozama, neće biti.\nMještani, posebno oni iz prigradskih naselja i sela, kažu da se više uzdaju u najave meteorologa da će zima biti blaga nego u spremnost zimskih službi, jer se dešavalo da čim padne veći snijeg neki putevi, teže pristupačni, ostanu neprohodni.\nMore in this category: « Ništa od jeftinih polovnih vozila iz Njemačke Povećana penzija za tri odsto »


Dermoskopi stigli u KC Vojvodine - Pharma Network\nKlinici za kožne i venerične bolesti Kliničkog centra Vojvodina, u okviru nacionalne akcije za rano otkrivanje raka kože Pregled za sve, 26. maja predata su četiri dermoskopa neophodna za rano dijagnostikovanje raka kože. Dermoskope su predali Veran Matić, predsednik Upravnog odbora Fonda B92, i dr Nada Miletić Nevajda, predstavnik kompanije Eucerin Srbija.\n– Donacija četiri dermoskopa najvećoj vojvođanskoj instituciji tercijalne zaštite prva je u nizu planiranih donacija u okviru nacionalnog projekta Pregled za sve. Rak kože se može videti, u poodmaklim stadijumima čak i golim okom, ali rana dijagnostika je presudna u efikasnom lečenju. Veliki dermoskopi omogućavaju da se dobijena slika sačuva u kompjuterskom sistemu i uporedi sa ranijom dermoskopskom slikom ili pošalje na dodatnu ekspertizu što će, sigurni smo, rezultovati porastom broja rano otkrivenih karcinoma kože, a time i uspešnosti izlečenja – objasnila je tom prilikom dr Nada Miletić Nevajda.\nZbog dobro organizovanih kampanja za prevenciju i rano otkrivanje, moglo se čuti ovom prilikom, u razvijenim zemljama se 80 odsto melanoma otkrije u ranoj fazi bolesti, dok podaci o kliničko-patološkim karakteristikama u Srbiji ukazuju na kasnu dijagnozu i potrebu za efikasnim merama primarne i sekundarne prevencije.


Negativna medijska kampanja koja je ovih dana pokrenuta o dolasku ruskih turista u Crnu Goru, neće imati nikakav efekat na posjetu koju očekujemo. Prema svim najavama koje imamo u CTU, ove godine ćemo zabilježiti pozitivan rast i veći dolazak turista iz Rusije. To mogu da potvrde sve turističke agencije, hotelske i avio kompanije, koje su ove godine posjetile najznačajnije turističke sajmove.\nNaučili su turistički poslenici na zlonamjerne i paušalne komentare koji se, po pravilu, plasiraju pred turističku sezonu i bez ikakvog osnova. Kreatori različitih televizijskih priloga i medijskih izvještavanja, iz njima poznatih razloga, udružili su se da na sve moguće načine lažno ocrne Crnu Goru predstavljajući je kao „nebezbjednu zemlju“, „preplavljenu zmijama“, „kojom haraju različite infekcije“ u „kojoj voda za piće nije ispravna“... Takve neistine mogu da smisle samo oni koji Crnoj Gori ne žele dobro.\nNa svu sreću na različitim portalima pojavljuje se svakim danom sve više ruskih državljana, koji iz svog ličnog iskustva demantuju natpise i kampanju koja se smisljeno vodi protiv nas.\nTo su ljudi koji su posjetili Crnu Goru, vlasnici nekretnina, oni koji su Crnu Gori izabrali za život i rad kao i svi oni koji vole Crnu Goru i rado joj se vraćaju. Oni su naša najbolja kampanja!\nCTU neće ulaziti u političke razloge ovakve kampanje. Želimo da zbog svih turista koje ove godine očekujemo, istaknemo da turistički poslenici čine sve da gostima iz Rusije kao i iz ostalih zemalja, učine boravak u našoj zemlji, po dobru, nezaboravnim.\nMi se nećemo baviti političkim razlozima i pozadinom ovakvih „analiza“, bavićemo se onim što najbolje znamo-gostoprimstvom i kvalitetnom uslugom', navodi se u saopštenju Crnogorskog turističkog udruženja.


Dnevni izveštaji pokazuju da broj potvrđenih novih slučajeva infekcije u obe zemlje iznosi oko 200, a da pritom ništa ne nagoveštava da će zaraza ponovo buknuti. U isto vreme, broj novih zaraženih na dnevnom nivou u Španiji prošle nedelje je skočio na više od 2.000, a u Francuskoj na više od 1.000.\nPostavlja se pitanje šta su Italija i Švedska uradile drugačije da bi se izborile sa pandemijom.\nItalija je bila prva evropska zemlja u kojoj je broj zaraženih naglo počeo da raste i prva koja je uvela drakonske mere izolacije. Švedska je izabrala liberalniji pristup, pa su tako deca nastavila da idu u školu, a mere zaštite su se uglavnom zasnivale na socijalnom distanciranju i samoizolaciji, a ne na nametnutom karantinu.\nIako je „zaključavanje“ stanovništva u Italiji doprinelo spasavanju života, mera je stigla prekasno. Nasuprot tome, u Švedskoj nikada nije uvedena. Sa 35.154 umrlih, broj žrtava po stanovniku u Italiji iznosi oko 600 na milion ljudi, isto kao i u Švedskoj, gde su umrle 5.743 osobe.\nU aktuelnoj fazi posle vrhunca obe zemlje su našle svoj modus, piše "Blumberg".\nU Italiji mere socijalnog distanciranja znače da se ljudi drže na odstojanju od jednog metra i nose maske u javnosti, u zatvorenom prostoru i javnom prevozu, pri čemu se mere strogo i precizno sprovode.\nAko ulazite u voz ili poslovnu zgradu izmeriće vam temperaturu, a pre izlaska na večeru morate da date restoranu podatke kako bi se u slučaju infekcije omogućilo praćenje lanca zaraze. Pre odlaska na popularna turistička odredišta, poput Sardinije, Sicilije i Apulije, turisti moraju da popune formualr, a u Lombardiji, nekadašnjem epicentru pandemije, maske se nose i napolju. Kršenje karantina se smatra krivičnim delom, za koje je zaprećena novčana ili zatvorska kazna.\nU Švedskoj ljudi nisu dužni da nose maske, socijalno distanciranje se preporučuje, ali nije obavezno, ali se ljudima preporučuje da ostanu kod kuće ako se ne osećaju dobro.\nPritom je važno da se ne izgubi iz vida da Švedska nije uspela jednostavno samo zato što je „pustila virus da divlja“ – imunitet im je i dalje nizak, pokazuju testovi na antitela. Niko im nije rekao da ne treba biti oprezan. Činjenica je da su promenili ponašanje: u mnogim oblastima na ulicama ima manje ljudi, zvaničnici redovno upozoravaju ljude da će nepoštovanje socijalnog distanciranja povući za sobom uvođenje strožih mera. Neke mere su pooštrene zbog nediscipline – od zabrane posete starima u domu do zatvaranja restora u Stokholmu.\nNaravno, ovaj model ne može svuda se primeni, jer je Švedska zemlja mladih i retko naseljena, a značajan udeo ljudi žive sami u domaćinstvu. Ipak, tajna je možda u nečem drugom, a to je doslednost.\nPreokret koji NIKO NIJE OČEKIVAO nakon kontroverzne taktike: Dok širom sveta korona ponovo hara, iz Švedske stižu DOBRE VESTI\nAko je cilj živeti s virusom dok se ne nađe lek ili vakcina, pristup „kreni-stani“ kad su u pitanju pravila (na primer, da li treba nositi masku i kada) može biti kontraproduktivan i otežati njihovo sprovođenje, smatra Đulijano di Baldasare, profesor kriznog menadžmenta Univerziteta u Upsali.\nDok je Italija primer koji pokazuje da se budnost i intervencije isplate, Švedska nas podseća da je borba s pandemijom korona virusa maraton, a ne sprint.\nBONUS VIEO Razbijanje mitova o koroni\n"OTPORAN NA KOVID" Kinezi prave ogroman PAMETNI GRAD koji će olakšati život u vreme pandemije (FOTO)\nKako je 50 miliona korisnika Fejsbuka NESVESNO uvučeno u TAJNI PROGRAM špijunaže zarad nameštanja izbora\nAfera "Kembridž analitika" uzburkala je ceo svet. Lični podaci 50 miliona korisnika Fejsbuka zloupotrebljeni su za potebe političkih kampanja i to bez njihovog znanja. Požar je počeo da se širi tokom vikenda, kada je direktor kompanije "Kembridž analitika" Kristofer Vajli izašao u javnosti i otkrio skandalozne detalje, potom su objavljeni tajni snimci, a sada je bes javnosti širom sveta usmeren ka Marku Zakerbergu.\nAvganistan: Na svadbi se srušio krov, poginulo 65 ljudi\nNa severu Avganistana u provinciji Baglan poginulo je 65 ljudi, a najmanje 40 je povređeno na jednoj svadbi kada se srušio krov zgrade u kojoj je bilo slavlje, saopštio je avganistanski Crveni krst.\nSKANDAL U HRVATSKOJ Pacijentkinje optužuju uglednog psihijatra: "Tražio da se SKINEM, dirao me je dole i po grudima"\nEmisija hrvatske Nove TV "Provjereno" donosi šokantnu ispovest bivših pacijentkinja uglednog varaždinskog psihijatra koji, uprkos prijavama komori, još uvek ima dozvolu za rad.


Šok i nevjerica u BH Telecomu: Vučićev operater dobio poklon od Vlade KS\n24.03.2021 / 16:51 BiH - Sramna odluka\nU trenucima kad BH Telecom na sve načine pomaže građanima i institucijama u borbi protiv pandemije, Vlada KS se odlučila da sumnjivim tenderom za svog operatera izabere firmu iz Srbije.\nBH Telecom je prije dva dana izdvojio iznos od milion KM za nabavku vakcina protiv korona virusa. Osim toga, ova kompanija je prošle godine, u prvim danima pandemije korona virusa, hitno reagovala i donirala milion KM kantonalnim i općim bolnicama za nabavku potrebne medicinske opreme. Također je za skoro 5000 učenika širom BiH omogućio besplatan pristup internetu i obezbjedio računarsku opremu, a sve svoje tehnološke kapacitete stavio na raspolaganje obrazovnim institucijama i poslovnim subjektima.\nZa to vrijeme Vlada KS je odlučila da će kantonalni premijer, ministri i ostali službenici Vlade ubuduće koristiti mobilnu telefoniju od banjalučkog Mtela, čiji je većinski vlasnik Telekom Srbije, koji je, opet, u većinskom vlasništvu države Srbije. S druge strane, fiksna telefonija i dalje im ostaje BH Telecomova.\nPodsjetimo, kako bi pogodovala Mtel-u Vlada KS se opredijelila za otvoreni postupak i razdvajanje tendera za fiksnu i mobilnu telefoniiju. Tako će ubuduće budžetski novac Kantona Sarajevo biti davan fimi čiji je vlasnik – susjedna Srbija.\nPredsjednik Sindikata BH Telecoma Fikret Alić razočaran je najnovijom odlukom Vlade KS kojom su razdvojeni tenderi za fiksnu i mobilnu telefoniju.\n- Iskreno, kao uposlenik BH Telecoma i predstavnik radnika razočaran sam ovakvom odlukom Vlade KS i smatram da je ona nekorektna i nepoštena prema BH Telecomu - izjavio je Alić za Vijesti.ba.\nNaglašava da BH Telecom godinama učestvuje u raznim akcijama kojima na svaki mogući način podržava domaću proizvodnju. Radi se o operateru, navodi Alić, koji je bezbroj puta pokazao društvenu odgovornost prema građanima FBiH, a posebno prema KS raznim donacijama i dotacijama po pitanju kulture, sporta, ali i svih drugih aktivnosti od interesa za građane.\nS obzirom na to da će nakon ovakve odluke Vlade budžetski novac građana KS, utrošen u svrhe mobilne telefonije njenih dužnosnika, ubuduće ići na račun firme čiji je većinski vlasnik Republika Srbija, Alić naglašava kako treba imati na umu da svaka konvertibilna marka i svaki euro koji odu izvan granica naše zemlje dodatno štete ekonomiji i FBiH, i BiH.\nInače, Vlada KS odabrala je Mtel za najpovoljnijeg ponuđača za usluge mobilne telefonije. Cijena Mtelove ponude iznosila je 51.817 KM, a Telecomove 76.654 KM. No, BH Telecom nudio je i znatno više mobilnog saobraćaja - 1,8 miliona minuta, za razliku od Mtelove 284 hiljade.\nAlić ističe da je i to trebalo uzeti u obzir u postupku odlučivanja kao veoma bitan faktor.\n- Nije isto kada vam neko nudi Mercedesa i neko auto niže vrijednosti. Logično je da to auto niže vrijednosti bude i jeftinije. Tako je i ova ponuda bila na bazi onoga što se nudilo kao benefit za zaključenje ugovora - govori Alić i dodaje:\n- Ja nisam direktor BH Telecoma, ali da jesam, vjerovatno bih se odlučio na još malo štete za firmu i otkazao im sve fiksne usluge, pa neka im onda i njih pruža Mtel. Nema veze kolika će biti šteta BH Telecoma, ali neka snose posljedice svojih nerazumnih odluka - zaključuje Alić u razgovoru za Vijesti.ba.


Press Online :: Srbija :: Sindikat prosvete osporio zapošljavanje novih nastavnika\nSindikat prosvete osporio zapošljavanje novih nastavnika\nUnija sindikata prosvetnih radnika Srbije (USPRS) u Kruevcu osporava nekoliko konkursa za prijem radnika u kole jer su, kako navode, novi ljudi primani a da prethodno nisu razmotrene liste nastavnika sa nepunim fondom časova.\nPrijem novih radnika u obrazovne ustanove vršili su direktori škola, ne razmatrajući liste nastavnika sa nepunim radnim vremenom pre objavljivanja konkursa, čime su prekršili zakon, rekao je Tanjugu predsednik kruševačkog odbora USPRS Dobrivoje Marjanović.\nOn objašnjava da direktori škola imaju zakonsku obavezu da preuzmu nastavnike sa liste zaposlenih sa nepotpunim radnim vremenom i dodaje da konkurs mogu da objave tek ako se utvrdi da profil za kojim je iskazana potreba ne postoji na listi školske uprave.\nMi kao sindikat pratimo konkurse i ukoliko nismo dali saglasnost za njegovo objavljivanje ili ukoliko utvrdimo da traženi profil postoji na listi tražimo da se on poništi , ističe Marjanović.\nZahvaljući intervenciji sindikata koji je osporio konkurse, oko 30 prosvetnih radnika Rasinskog okruga je prethodne godine dopunilo svoje radno vreme.\nPrema Marjanovićevim rečima, iako su pojedini direktori objavljivanjem konkursa kršili zakon, oni nisu razrešeni dužnosti.\nOn upozorava da je veliki broj zaposlenih u obrazovne ustanove primljen po hitnom postupku do 60 dana i dodaje da oni sada godinama rade u školama na određeno vreme.\nBroj zaposlenih u prosveti je uvođenjem ljudi van sistema povećan, Mrjanović, ističući da podatke o tačnom broju takvih osoba može imati jedino Ministarstvo prosvete.\nPrema podacima kruševačkog USPRS, na listi školske uprave u Kruševcu nalazi se oko 200 nastavnika sa nepunim radnim vremenom.\n[24.09. 2012., 08:42]\nNešto ne verujem ,sindikati su toliko marginalizovani,uglavnom rade za sebe,jedino ako nije upitanju reizbor,po kobajagi štite interes radnika.


Šarkić za TVSA: Redovna vakcinacija djece, nastavljena nakon dva mjeseca – TVSA.BA\nPonedjeljak, 23 Maja, 2022 7:46\nNaslovna/Vijesti/Sarajevo/Šarkić za TVSA: Redovna vakcinacija djece, nastavljena nakon dva mjeseca\nSrijeda, 20 Maja 2020, 13:02\nPovratak u normalno funkcionisanje Domova zdravlja u KS, za građane znači početak rada Službi, koje su usljed borbe protiv koronavirusa, obustavile rad ili su zbog raznih procedura bile skoro pa nedostupne.\nOd danas, građani se mogu obratiti ljekarima u Domovima zdravlja za kontrolne preglede, specijalističke preglede…\nKalendar vakcinacije također će se poštovati kroz redovan proces vakcinacije djece, koji je bio obustavljen na dva mjeseca.\n-U ovoj situaciji vidimo koliko je imunitet kolektiva važan, kao i sam kalendar vakcinacije, te koliko su neutemeljeni argumenti protivnika vakcinacije, da ne kažem neodgovorni, rekao je za TVSA Arman Šarkić, portparol Domova zdravlja KS. Naravno, dijete prije vakcine treba biti podvrgnuto ljekarskom pregledu, koji će napraviti procjenu i savjetovati roditelje, o daljim postupcima, pojašnjava Šarkić.\nZa Sarajevsko jutro razgovarala Dijana Milković


"Er Srbija" u 2016. godini zaradila 900.000 evra - Televizija Kopernikus TV K::CN\n„Er Srbija“ u 2016. godini zaradila 900.000 evra\n09/08/2017 | Ekonomija\nSrpska nacionalna avio-kompanija „Er Srbija“ zabeležila je neto profit od 900.000 evra u 2016. godini, što je treća godina zaredom da domaća vazduholovna kompanija beleži pozitivan finansijski rezultat, piše Tanjug.\nUkupni operativni prihodi porasli su za pet odsto na 320 miliona evra, a prihodi od kod-šer sporazuma su povećani za 24 odsto na 26,7 miliona evra, saopšteno je danas iz „Er Srbije“.\nOve rezultate prati i porast broja putnika na 2,62 miliona, što je rast od odsto, kao i povećanje ukupnog kargo prevoza, koji je skočio na 4.913 tona, odnosno za 31 odsto.\nGodinu je obeležilo uvođenje direktnih letova „Er Srbije“ između Beograda i Njujorka 23. juna, koji su ponovo povezali Srbiju i SAD nakon pauze duže od dve decenije. Pre tog datuma, poslednji let srpske avio-kompanije ka Severnoj Americi obavljen je 1992. godine.\nGeneralni direktor „Er Srbije“ Dane Kondić izrazio je zadovoljstvo što je kompanija zabeležila neto profit od blizu milion evra u 2016. godini i pored značajnih investicija u poslovanje.\n– Ove godine usmereni smo na jačanje naših komercijalnih rezultata, unapređenje efikasnosti poslovanja, kao i na kontrolu troškova i stabilnost bilansa stanja – rekao je on.\nSiniša Mali, predsednik Nadzornog odbora Er Srbije i gradonačelnik Beograda, smatra da činjenica da je u 2016. godini ostvaren neto profit predstavlja veliki uspeh za Er Srbiju, imajući u vidu značajne investicije u flotu i mrežu kompanije.\nPokretanje dugolinijskih letova širokotrupnim avionom, kao što je Er Srbija učinila povezujući Beograd sa Njujorkom prošle godine, kako je istakao, uvek predstavlja skup poduhvat.\nMali je rekao da ta usluga „već ima pozitivne efekte po Srbiju u smislu povećanja broja turista koji dolaze iz SAD i jačanja naših poslovnih veza“.


BBI banka i Mastercard: Povećan limit za beskontaktna plaćanja na 60 KM - Akta.ba\n14.04.2020. 08:20 / Izvor: Akta.ba\nMastercard je povećao limit za beskontaktne transakcije realizirane na POS terminalima u Bosni i Hercegovini sa trenutnih 30 na 60 KM. Korisnici svih BBI Mastercard kartica od 15. aprila ove godine će moći obaviti beskontaktno plaćanje prilikom kupovine do 60 KM bez potrebe unosa PIN-a, saopćeno je iz BBI banke.\nTo je moguće obaviti na prodajnim mjestima koja imaju sisteme za beskontaktno plaćanje. BBI banka u svojoj ponudi ima BBI Mastercard Debit, BBI Mastercard Gold Debit i BBI Business Mastercard beskontaktne kartice koje koriste najnoviju tehnologiju za plaćanje i omogućavaju klijentima beskontaktno plaćanje.\nUkoliko prodajno mjesto nema mogućnost beskontaktnog plaćanja, beskontaktna kartica koristi se provlačenjem na blagajni kao standardna Mastercard kartica.\n"Osim što na ovaj način izbjegavate nepotrebne kontakte, u ovo vrijeme, beskontaktna plaćanja su sigurna jer kartica ili uređaj nikada ne idu iz ruke klijenta, čime se smanjuje rizik od gubitka i krađe podataka s kartice. Štoviše, neovisno o tome koliko puta dodirnete POS uređaj, transakcija će se provesti samo jednom", navode iz BBI banke.\nlimit za beskontaktna plaćanja


32. GODIŠNJICA „CRNOG JANUARA“ U AZERBEJDŽANU — Bosnjaci.Net\n32. GODIŠNJICA „CRNOG JANUARA“ U AZERBEJDŽANU\nObjavljeno: 19. January 2022. 00:01:17\nPiše: Božidar Proročić, specijalni savjetnik u Kulturno – ekonomskom Centru Azerbejdžana: Azerbejdžanski narod suočio se sa tragedijom sa snagom i dostojanstvom. Danas, žrtve Crnog januara počivaju u Aleji Mučenika u glavnom gradu Baku. Milioni azerbejdžanaca i prijatelji Azerbejdžana posjećuju Aleju Mučenika u Bakuu 20. januara kako bi odali počast u sjećanje na sunarodnike koji su dali svoje živote za nezavisnost zemlje.\nKulturno-ekonomski centar Azerbejdžana u Podgorici i ove godine podsjeća na 20. januar 1990. godine kada su centralne sovjetske vlasti počinile strašan zločin protiv azerbejdžanskog naroda. Tog dana je sovjetska vojska je napala Baku – glavni grad Azerbejdžana, kako bi kaznila ljude koji su se okupili na ulicama da bi protestvovali protiv kršenja teritorijalnog integriteta Azerbejdžana i podržali ideale slobode, nezavisnosti i suvereniteta. Specijalne sovjetske trupe su, uz pomoć teškog ofanzivnog naoružanja, uključujući tenkove i oklopna vozila, okupirale grad. Kao rezultat kaznenih radnji, ubijeno je 147 civila i više od 740 ljudi je ranjeno, i još stotine osoba je uhapšeno i pritvoreno. Među žrtvama su bila djeca, žene i stari ljudi, kao i drugi civili Bakua različitih nacionalnosti. Ovaj masakr je ušao u istoriju Azerbejdžana kao „Crni januar“.\nU izvještaju pod naslovom „Crni januar u Azerbejdžanu“, Human Rights Watch stavlja događaje u širu perspektivu: „nasilje koje je upotrijebila sovjetska armija u noći između 19. i 20. januara bilo je potpuno neproporcionalno otporu koji su pružili azerbejdžanci da predstavlja vršenje kolektivnog kažnjavanja. Kazna nanijeta Bakuu od strane sovjetskih vojnika možda je imala za cilj opomenu nacionalistima, ne samo u Azerbejdžanu, već i u drugim republikama Sovjetskog Saveza“.\nSovjetski napad na nedužne civile u Azerbejdžanu uslijedio je nakon masakara u drugim sovjetskim republikama, uključujući Kazahstan 1986. godine i Gruziju 1989. godine i bio je tragično ponovljen godinu kasnije u Litvaniji, mada je brutalna tragedija „Crnog januara“ bila najveće vršenje kolektivnog kažnjavanja od strane reakcionarnih snaga Komunističke partije. Nažalost, počinioci tragedije 20. januara prošli su nekažnjeno. Sovjetske vlasti su uklonile sva dokumenta i dokaze u vezi sa ovim masakrom iz Azerbejdžana. Masakr 20. januara bio je jedan od nečuvenih manifestacija totalitarnog režima protiv sopstvenih građana.\nSovjetska invazija nije uspjela da ostvari svoj cilj. Strašan događaj, upamćen po komemoracijama, predstavlja grozotu – ali je takođe rodio nadu koja je na kraju dovela do nezavisnosti i slobode sledeće godine. Crni januar postao je prekretnica u istoriji modernog Azerbejdžana.\nAzerbejdžanski narod suočio se sa tragedijom sa snagom i dostojanstvom. Danas, žrtve Crnog januara počivaju u Aleji Mučenika u glavnom gradu Baku. Milioni azerbejdžanaca i prijatelji Azerbejdžana posjećuju Aleju Mučenika u Bakuu 20. januara kako bi odali počast u sjećanje na sunarodnike koji su dali svoje živote za nezavisnost zemlje. Oni polažu vijence na grobove žrtava i posvećenost nacije nezavisnosti, demokratiji i slobodi se obnavlja. Oni su bili među prvima koji su žrtvovali svoje živote za slobodu koju Azerbejdžan danas uživa i ti heroji nikada neće biti zaboravljeni. Stoji u saopštenu Kulturno – ekonomskog Centra Azerbejdžana u Podgorici.


Objavljeno: Jun 9, 2020\nJKP „Infostan tehnologije“ je nakon puštanja u rad novog portala e.Sanduče omogućilo svojim korisnicima sve potrebne informacije o funkcionalnostima i registraciji na elektronski servis za dostavu i plaćanje računa e.Sanduče uz majski račun objedinjene naplate, pored čega je na sajtu preduzeća postavljen video tutorijal o postupku registracije.\nNovom portalu https://esanduce.rs/ možete pristupiti putem sajta JKP „Infostan tehnologije“ i internet pretraživača: Mozzila, Google Chrome, Egde, Safari, kao i najnovija verzija Internet Explorera.\nREGISTRACIJA NOVIH KORISNIKA NA PORTAL e.Sanduče je brza, laka i jednostavna.\nNa početnoj strani platforme https://esanduce.rs/ , potrebno je da kliknete na dugme „Registrujte se“, nakon čega ćete bićete preusmereni na stranicu za registraciju gde je potrebno da popunite tražene podatake u zavisnosti od toga da li kreirate nalog u svojstvu fizičkog ili pravnog lica. Radi lakšeg snalaženja obezbedili smo Vam Uputstvo za popunjavanje Zahteva za kreiranje privatnog korisničkog naloga fizičkog lica/Zahteva za kreiranje službenog korisničkog naloga pravnog lica, koje se nalazi se na kraju Zahteva.\nNakon registracije unetih podataka i davanja saglasnosti na uslove korišćenja i izjavu o privatnosti, dobićete e-mail sa aktivacionim linkom, na koji je potrebno da kliknete kako biste verifikovali Vašu e-mail adresu i aktivirali nalog. Verifikaciju je potrebno izršiti u roku od 24 sata. Ukoliko to ne učinite u navedenom roku, Vaš nalog će biti automatski obrisan i imaćete priliku da kreirate novi. Ukoliko Vam e-mail ne stigne u glavnu poštu, molimo Vas da proverite neželjenu poštu ili promocije.\nUKOLIKO STE IMALI NALOG NA ON-LINE UPITU STANjA potrebno je iste parametre za pristup uneti u polja korisničko ime i lozinka. Klikom na dugme „Prijavite se“, bićete preusmereni na stranicu sa zahtevom za kreiranje korisničkog naloga, koja će biti automatski popunjena sa podacima koje ste koristili na On-line upitu stanja.\nOdgovore na najčešća pitanja možete pogledati na sajtu preduzeća u rubrici "Česta pitanja i odgovori".


Beta 18. novembra 2020. 17:35\nPremijerka Srbije Ana Brnabić je danas razgovarala s ambasadorom Francuske u Srbiji Žan-Lujem Falkonijem (Jean-Louis Falconi) o sprovodjenju reformi, borbi za bolji standard gradjana i evrointegracijama, saopštio je njen kabinet.\nBrnabić je izrazila uverenje da će napori Srbije biti prepoznati i da će rezultirati pozitivnim signalima iz Evropske unije i otvaranjem novih poglavlja.\nIstakla je da razvojna saradnja s Francuskom pokazuje da ta država prepoznaje Srbiju kao ozbiljnog kandidata za ulazak u Evropsku uniju i važnog strateškog partnera.\nJačanje ekonomije i stvaranje povoljne klime za nova ulaganja, kao i reforma u oblasti vladavine prava važni su prioriteti Vlade, rekla je premijerka, kao i da očekuje da će se zajedničkim snagama raditi na medjudržavnim projektima i dolasku novih francuskih kompanija u Srbiju.\nFalkoni rekao je da će njegova zemlja nastaviti da podržava evrointegracije Srbije, pre svega ekspertskom podrškom u tom procesu i da je uveren da će implementacija reformi dati pozitivne rezultate.\nObjasnio je da su francuske kompanije u Srbiji jasno opredeljene da tu nastave rad, bez obzira na epidemiološku situaciju, i da postoji interes za dalje širenje poslovanja.\nFalkoni je rekao da je u centru ekonomskih odnosa dve zemlje projekat beogradskog metroa, kojem je Francuska izuzetno posvećena.\nSagovornici su izrazili uverenje da će takvih projekata biti još više i da će se dodatno intenzivirati ekonomska saradnja i investicije prvenstveno u infrastrukturu, modernizaciju industrije, energetiku i obnovljive izvore energije, kao i ekološke projekte, piše u saopštenju Vlade.


RTS :: Soros upozorava: EU će se raspasti kao Sovjetski Savez\nSvet Soros upozorava: EU će se raspasti kao Sovjetski Savez\nutorak, 12. feb 2019, 19:36 -> 20:38\nUkoliko se Evropska unija ne probudi i ne prepozna unutrašnje i spoljašnje pretnje, završiće kao Sovjetski Savez, izjavio je milijarder Džordž Soros, aludirajući na raspad sovjetskog bloka 1991. godine.\nDžordž Soros je rekao da Evropa "mesečari" prema uništenju, a da narod Evrope mora da se probudi pre nego što bude kasno, prenosi Si-En-Bi-Si.\nDodaje da je EU trenutno u "revolucionarnom trenutku", a da je krajnji ishod "krajnje neizvestan".\nNajgore od svega je, kaže Soros, činjenica da ni evropski lideri ni njeni građani nisu svesni ove situacije.\nSorosa trenutno rukovodstvo Evrope podseća na sovjetski politbiro kada se Savez raspao – nastavljajući da izdaje ukaze kao da su oni relevantni.\nŠto se tiče Nemačke, Soros je ocenio da se koalicija okupljena oko Hrišćansko-demokratske unije nemačke kancelarke Angele Merkel, koja služi svoj poslednji mandat, neće moći da deluje u potpunosti proevropski, jer pritisak vrši ultradesničarska Alternativa za Nemačku (AfD).\nSituaciju zbog Bregzita Soros vidi kao toliko komplikovanu da Britanci, kaže, sada samo žele da se završi, iako će to biti događaj koji će definisati budućnost Britanije u narednih nekoliko decenija. On dodaje da britanska javnost polako shvata "teške posledice" koje će imati izlazak Britanije iz EU.\nItalija je, prema njegovom mišljenju, napravila "fatalnu grešku" kada se 2017. godine pozvala na Dablinski sporazum, koji nalaže da migranti moraju da zatraže azil u prvoj zemlji u koju uđu. Borba Italije sa rastućim brojem migranata bacila je državu u ruke antievropske Lige i Pokreta pet zvezda 2018. godine, dodaje Soros.\n"U suprotnom, san jedinstvene Evrope mogao bi da postane košmar 21. veka", upozorava Soros.\n(sreda, 13. feb 2019, 12:54) - anonymous [neregistrovani]\n(sreda, 13. feb 2019, 12:43) - anonymous [neregistrovani]\n(sreda, 13. feb 2019, 12:18) - milan [neregistrovani]\n(sreda, 13. feb 2019, 11:20) - Sojuz [neregistrovani]\n(sreda, 13. feb 2019, 08:05) - anonymous [neregistrovani]\n(sreda, 13. feb 2019, 00:41) - anonymous [neregistrovani]\n(utorak, 12. feb 2019, 22:44) - Marko [neregistrovani]\n(utorak, 12. feb 2019, 22:06) - anonymous [neregistrovani]\n(utorak, 12. feb 2019, 21:53) - anonymous [neregistrovani]\n(utorak, 12. feb 2019, 21:07) - Helleri [neregistrovani]


TEŠKA NESREĆA NA AUTO-PUTU KOD SUBOTICE: Automobil podleteo pod kamion, TROJE POGINULIH, među njima i DETE\nIzvor: SrbijaDanas.com, 02.Sep.2019, 07:19\nTeška saobraćajna nesreća dogodila se jutros oko 6.15 minuta na autoputu Novi Sad -Subotica.\nUdes se dogodio kada je automobil autrijskih registracionih tablica, pod za sada nerazjašnjenjim okolnostima, podleteo pod kamion srpske registracije.\nU ovoj nesreći 3 osobe su poginule na licu mesta.\nPatrole saobraćajne policije i ekipe Hitne Pomoći su na terenu.\nTrenutno se na >> Pročitaj celu vest na sajtu SrbijaDanas.com << ovom delu autoputa otežano odvija saobraćaj.\nInače, ovo je sedmo dete koje je kao putnik nastradalo na putevima Srbije u ovoj godini, a šesto od juna meseca.\nSrbijaDanas.com: UZNEMIRUJUĆI FOTO SA LICA MESTA: Jezive scene nesreće u kojoj je POGINULO TROJE LJUDI\nBlic: DIREKTAR SUDAR Troje povređeno u teškoj nesreći, vatrogasci izvlačili ljude iz smrskanih vozila\nSubotica: Automobil podleteo pod kamion, poginulo troje VIDEO\nTri osobe su poginule kada je automobil podleteo pod kamion na auto-putu kod Subotice, javlja TV Prva...U udesu su stradale tri osobe iz putničkog automobila. Blic navodi da su u pitanju trojica muškaraca, iako je prema prvim informacijama navedeno da je poginulo i dete. List navodi su dečaka spasli...\n. Trojica muškaraca jutros je poginulo u saobraćajnoj nesreći na auto-putu Novi Sad - Subotica, prema Horgošu kod Žednika, u opštini Subotica. Prema prvim saznanjima, reč je o turskim državljanima. Povređeno je dete koje je prevezeno u subotičku bolnicu.


Istočna Guta: Evakuirana prva grupa od stotinu civila\nNakon postignutog dogovora\nPrva od dvije grupe od oko sto civila napustila je područje sirijske Istočne Gute humanitarnim koridorom, koji vodi ka kontrolnom punktu El Vafidin, izjavio je šef ruskog Centra za pomirenje zaraćenih strana u Siriji Jurij Jevtušenko (Yuri Evtushenko).\nOn je rekao da je, nakon razgovora predstavnika Centra s liderima ilegalnih naoružanih grupa u Istočnoj Guti, postignut dogovor o evakuaciji dvije grupe sačinjene od ukupno sto civila iz Dume ka naselju El Vafidin i da među evakuiranim ima ranjenih.\nDanašnja evakuacija je treća ovakva velika akcije iz Istočne Gute. Ranije su 52 osobe napustile Misrab, dok je 76 osoba evakuirano iz naselja Dubai.\nPrvi zamjenik ministra odbrane Rusije Valerij Gerasimov izjavio je da se očekuje evakuacija više od hiljadu militanata i civila iz Istočne Gute.\n- U skladu sa sporazumom postignutim s liderima militanata, danas je planirana evakuacija više od hiljadu civila i militanata iz područja Dume - rekao je Gerasimov na sastanku predstavnika ruskog Ministarstva odbrane.\nIstočna Guta Civili\nSirijska vojska nastavlja bombardirati Istočnu Gutu\nAsad nastavlja s razaranjem Gute, u 20 dana ubijeno više od 1.000 civila


Željko Mitrović, poznat po tome što koristi svoju televiziju s nacionalnom frenkvencijom za lične obračune, u otvorenom pismu glavnog i odgovornog urednika lista Danas optužuje za satanizaciju brata premijera Srbije.\nMitrović navodi kako se divi premijeru na „njegovoj toleranciji, mirnoći i hladnokrvnosti u situaciji kada se razni ludaci stalno iživljavaju na njegovoj familiji“. Mitrović Petrovića u pismu naziva Soroševom devojčicom, aludirajući na to da se Danas finansira iz Fonda Džordža Soroša. On je, između ostalog, napisao sledeće: „Da nekim slučajem Draža udari na moju porodicu, ja bih mu poslao Božić Batu s posebnim novogodišnjim poklonima koje dugo ne bi zaboravio!“\nPetrović smatra da su nadležni državni organi dužni da pozovu Mitrovića i da ga pitaju šta je zapravo hteo da kaže.\nPRETNJE PETROVIĆU NA DRUŠTVENIM MREŽAMA\nPre desetak dana uredniku Danasa upućeni su preteći komentari, a dva dana nakon toga pripadnici MUP-a, u saradnji s Tužilaštvom za visokotehnološki kriminal, identifikovali su osobu koja se sumnjiči da je ostavljala preteće poruke. Kako je saopšteno, protiv D.I. iz Lazarevca će biti podneta krivična prijava zbog ugrožavanja sigurnosti.\nNeki od komentara upućeni Petroviću glasili su: “Molim boga da dobijem odrešene ruke, pa da se jurimo” i “spremio sam set noževa, a i konopce”, uz niz uvreda “kvazirodoljubima Srbije” i “izdajicama svoje zemlje” za koje “nema milosti”.\n„Ja sam to shvatio kao metaforu, ali kada Mitrović koristi metaforu to znači da sadrži metu. Ustvari, metaforama nacrta metu, i to jeste neka vrsta pretnje. Ja prosto očekujem, pošto se krivično delo ugrožavanje javne sigurnosti goni po službenoj dužnosti, da tužilac, odnosno policija, sasluša Mitrovića i pita ga šta on misli, pošto ja ne znam šta je mislio, a pretpostavljam. Onda procesuiraju Mitrovića, pa da on doka\_e šta je mislio“, kaže Petrović za Insajder.net.\nPetrović navodi i da je vlasnicima Pinka i Informera Željku Mitroviću i Draganu J. Vučićeviću u ovoj državi ne samo sve dozvoljeno, već im je i naloženo da rade „prljave medijske poslove“.\n„Željko Mitrović i Dragan Vučićević su faktički deo države i vlasti, oni su dobili zadatak da to rade. Ne rade oni na svoju ruku zato što se brinu za Aleksandra Vučića ili one naše tekstove o njegovom bratu. Ne, nego zato što im je neko rekao da to rade ili im je neko dozvolio da to rade i to može da ide do kraja bez ikakvih konsekvenci“, kaže Petrović i dodaje da to potvrđuje i činjenica da premijer Aleksandar Vučić komentariše i kritikuje pisanje svih medija ali nikada Pink i Informer.\nPetrović podseća da su povod za napade na Danas tekstovi „Čime se bavi Andrej Vučić“ i „Funkcija – brat Aleksandra Vučića“.\nInsajder: Ćutanje znak odobravanja\nĆutanje države na sve učestaliji medijski linč pojedinaca koji kritikuju predstavnike vlasti i njihovo okruženje može da se tumači samo kao znak odobravanja. Opasna atmosfera stvorena u poslednje vreme nije samo pretvaranje slobode govora u anarhiju, već je i razlog da se predstavnici vlasti podsete da je u Srbiji pre samo 17 godina već ubijen novinar koji je prethodno označen kao izdajnik.\nU ovakvim situacijama nadležne instititucije bi morale da se odgovorno ponašaju i da takve kvalifikacije barem javno osude.\nUmesto toga, i sami zvaničnici optužuju pojedine novinare da su izdajnici jer dobijaju po projektima novac za istraživačke priče. Na taj način i sami koriste opasnu matricu u pokušaju disvalifikacije bilo kakve kritike na račun vlasti.\nNovinari Insajdera danas nisu dobili priliku da postave pitanja premijeru jer je bilo mnogo pitanja, a ograničeno trajanje konferencije.\nPitanja su se odnosila upravo na atmosferu linča pojedinaca koji kritikuju vlast, a koja je moguća zbog ćutanja predstavnika vlasti.\nO tome smo s premijerom pokušali da razgovaramo i posle završene konferencije. Premijer je rekao da će vrlo rado odgovoriti na sva pitanja, ali u toku iduće nedelje kada nađe vremena.\nPOREKLO I POSLEDICE ETIKETE „SOROŠEVI PLAĆENICI“\nPodsetimo „Soroševi plaćenici“ etiketiranje je koje je nastalo u vreme režima Slobodana Miloševića s ciljem da se neko označi kao izdajnik i strani plaćenik.\nU vreme vlasti Slobodana Miloševića, 1999. tokom NATO bombardovanja u centru Beograda ubijen je vlasnik i urednik Dnevnog telegrafa Slavko Ćuruvija tako što je u njega ispaljeno 17 metaka s leđa.\nPre toga je proglašen izdajnikom i stranim plaćenikom, a njegovom ubistvu prethodio je tekst u Politici ekspres pod naslovom „Ćuruvija dočekao bombe“, za koi se ispostavilo da ga je naručića Mirjana Marković.\nAndrej Vučić Danas Draža Petrović Napadi na Danas Pretnje Željko Mitrović\n← Svi “ratovi” Željka Mitrovića\nPIONIRSKI POTHVAT: Prva crowdfunding kampanja za nezavisne medije u Hrvatskoj →


Deset medjunarodnih organizacija pisalo Vučiću i Brnabić zbog napada na medije\nMedjunarodni institut za štampu (IPI) i još devet organizacija za zaštitu slobode medija poslali su pismo predsedniku i premijerki Srbije, Aleksandru Vučiću i Ani Brnabić, izražavajući ozbiljnu zabrinutost zbog izostanka odlučne reakcije vlasti povodom kampanje blaćenja Mreže za istraživanje kriminala i korupcije (KRIK).\nAleksandar Vučić / BETA PHOTO/BRANISLAV BOŽIĆ/DS\n“Tiha reakcija čelnika vlasti presudno je uticala na to da se četiri od devet organizacija povuku iz Radne grupe za bezbednost i zaštitu novinara, dovodeći u pitanje poverenje u to telo”, navelo je deset organizacija koje su deo mehanizma “Brzi odgovor za slobodu medija”.\nPotpisnice pisma pozivaju vlasti Srbije da preduzmu potrebne korake sa ciljem zaustavljanja pretnji nezavisnim medijima u Srbiji, i da “kazne takve taktike diskreditovanja i pretnji svim dostupnim institucionalnim sredstvima”.\n“Sada je to potrebnije nego ikada ranije, nakon povlačenja članica iz Radne grupe za bezbednost i zaštitu novinara, svega tri meseca od njenog osnivanja, zbog očigledne nespremnosti države da se pozabavi tom važnom pretnjom”, navodi se u pismu.\nDodaje se da “objavljivanje neosnovanih optužbi o navodnim vezama KRIK-a sa kriminalcima predstavlja rizik” za tu organizaciju, i da “provladini mediji ne bi trebalo da budu korišćeni za dalju polarizaciju ili za targetiranje nezavisnih medija”.\n“Strahujemo da bi ova kampanja blaćenja, u atmosferi sveprisutne nekažnjivosti za napade na novinare, mogla da izazove dodatne pretnje i činove nasilja nad KRIK-om i da posluži kao maska za mešanje policije i progon”, stoji u pismu.\nNavodi se i da su predstavnici vladajuće Srpske napredne stranke (SNS) “nastavili da napadaju novinare, umesto da nedvosmisleno stanu u njihovu odbranu”, i dodaje da to “ima značajne implikacije na posvećenost Vlade Srbije slobodi medija i zaštiti ugroženih novinara i medijskih radnika”.\n“Pozivamo vlasti Srbije da u saradnji sa novinarima i medijskim radnicima, novinarskim udruženjima i sindikatima i civilnim društvom ispune obaveze po pitanju poboljšanja bezbednosti novinara, medijskih radnika i medijskih kuća. To podrazumeva jasnu osudu kampanje blaćenja KRIK-a i drugih nezavisnih medija u Srbiji i momentalno preduzimanje svih neophodnih koraka za zaustavljanje i kažnjavanje ovih taktika diskreditacije i pretnji svim dostupnim institucionalnim sredstvima”, piše u pismu.\nUz IPI, pismo su izmedju ostalih potpisali Komitet za zaštitu novinara (CPJ), Evropska federacija novinara (EFJ), Reporteri bez granica, Projekat za prijavljivanje organizovanog kriminala i korupcije (OCCRP).\nNekoliko provladinih tabloida objavilo je da su novinari KRIK-a, koji su dugo pisali o razbijenoj kriminalnoj grupi Veljka Belivuka, povezani sa tim klanom. Potom je usledilo i iznošenje neosnovanih tvrdnji o organizaciji CRTA, usmerenoj na razvoj demokratske kulture i gradjanskog aktivizma.\nNakon što je šef poslaničke grupe SNS Aleksandar Martinović rekao da su KRIK i CRTA “kriminalna udruženja”, Vučić je rekao da niko nema pravo da novinarima preti, ali nije propustio da iznese svoje negativo mišljenje o pomenutim nevladinim organizacijama.\n“Kažite im, izmišljate, ne govorite istinu, licemerni ste, ali niko nema pravo da novinarima preti”, kazao je Vučić prošle nedelje.


Aerodrom Konstantin Veliki kupio vozilo za odleđivanje aviona - JuGmedia\nAerodrom Konstantin Veliki kupio vozilo za odleđivanje aviona\nNiški aerodrom Konstantin Veliki nabavio je diajsing vozilo, koje je neophodan deo tehnološke opreme za prihvat vazduhoplova, njihovu opremu u uslovima kada ima snežnih padavina i povećane vlažnosti, naveo je zamenik ministra građevinarstva, saobraćaja i infrastrukture Zoran Ilić.\nOn je naveo da je to vozilo neophodno za bezbedno izvršavanje letova.\n“Vozilo smo platili oko 53 miliona dinara, a Vlada je za tu namenu na njihov račun opredelila, odnosno prenela 70 miliona dinara. Sva ta sredstva će biti korišćena za potrebe opremanja niškog aerodroma. Pored ovih 53, dato je još nekih 10 miliona da se to vozilo snabde potrebnim derivatima i tečnostima za odleđivanje aviona, a nakon toga i zaštitu protiv zaleđivanja”, rekao je na današnjoj konferenciji za medije Zoran Ilić.\nPored toga, on je istakao i Investicioni projekat ministarstva koje je vezan za rekonstrukciju pruge Niš-Dimitrovgrad i njeno izmeštanje, a koja je bitna za aerodrom.\n“Za taj deo posla pripremljeno je 268 miliona evra, nešto će biti i iz budžeta, ali glavnica tog novca je iz EIB-a. Izmeštanje pruge imaće uticaj i na aerodrom. Sa severozapadne strane aerodroma, neposredno uz samu pistu prolazi pruga. Ona ne dozvoljava ni bezbedan rad uređaja koji je već instaliran na niškom aerodromu, koji je namenjen za dovođenje aviona do piste”, poručio je Ilić.\nOn je dodao da će izmeštanjem tog kraka pruge, pista biti produžena za nekih 300 metara.\n“Od dosadašnjih 2500 imaćemo 2800 metara, što će zaista podići i nivo bezbednosti pri poletanju i sletanju. Očekujem da 2021. radimo tehničku dokumentaciju za produžetak piste, a negde do 2022, 2023. možemo da očekujemo i početak ulaganja”, rekao je Zoran Ilić.\nZamenik ministra je najavio i proširenje terminalne zgrade aerodroma, a planira se i izgradnja novog tornja koji će vredeti oko pet i po miliona evra. Početak radova je planiran u julu 2020. godine završetak u decembru 2021.godine\n“Kada je pravljena terminalna zgrada bila je predviđena za 100 hiljada putnika, revidiranjem je ustanovljeno da može primiti do 200 hiljada. Prošle godine smo imali preko 300 hiljada putnika, tako da ako očekujemo porast broja putnika, nova terminalna zgrada nam je neophodna”, rekao je direktor niškog aerodroma Dušan Knežević.\nOn je dodao da je važan projekat i ugradnja svetlosne signalizacije na pisti, kako bi avioni u otežanim vremenskim uslovima, pogotovo zimi, imali precizan prilaz pisti.


Odbijen prijedlog zakona o povećanju akciza – Radio Feral\nOdbijen prijedlog zakona o povećanju akciza\n19/10/2016 Mirza Musanovic\t0 Comments\nPredstavnički dom BiH odbio je set Prijedloga zakona o akcizama na naftu i naftne derivate.\nPrema predloženom rješenju akciza za naftu i naftne derivate bi se povećala za 15 feninga po litru. Predloženim zakonskim rješenjima predviđeno je bilo obezbjeđivanje dodatnih 10 feninga po litru prodatog goriva za izgradnju auto-puteva i pet feninga za izgradnju puteva, a sredstva bi bila uplaćivana na namjenske račune javnih preduzeća za izgradnju puteva u BiH.\nPred poslanicima su se našli prijedlozi izmjena i dopuna Zakona o akcizama u BiH, Zakona o sistemu indirektnog oporezivanja i Zakona o uplatama na jedinstveni račun i raspodjeli prihoda, koje je predložio Savjet ministara BiH.\nČlanovi Komisije za finansije i budžet Predstavničkog doma Parlamentarne skupštine BiH juče na sjednici u Sarajevu nisu prihvatili set zakona kojima se predviđa povećanje akciza za naftu i naftne derivate za 15 feninga, jer je većina smatrala da bi primjena predloženih zakona proizvela negativne efekte i prema građanima i prema privredi u BiH.\nInače,od izmjena zakona o akcizama zavisio blizu 700 miliona eura, odnosno oko 1,35 milijardi KM kredita namijenjenih za izgradnju Koridora Vc.\nDa su usvojene, godišnji priliv novca bi iznosio oko 82 miliona maraka, što bi za oko 30 miliona KM bilo više nego do sada, kazao je ranije ministar finansija BiH Vjekoslav Bevanda obraćjući se članovima Zastupničkog doma PSBiH.\nBevanda je istakao da je Upravni odbor Uprave za indirektno oporezivanje predložio nacrt izmjena kojima su obuhvaćeni i duhan, alkoholna i bezalkoholna pića i gorivo, ali se Vijeće ministara odlučilo za segmentarni pristup i predložilo je samo izmjene koje se odnose na povećanje akciza za gorivo, a ostala pitanja će rješavati naknadno.\n← Mirsad Kukić: Halil Jahić nije podnio ostavku\nBKC “Alija Izetbegović” Kalesija: U četvrtak 27. oktobra Festival izvorne muzike →\nTegeltija: Krajem januara stižu nam vakcine koje je najteže transportovati i skladištiti\nNASTAVLJEN ŠTRAJK "KONJUHOVIH" RADNIKA\n27/02/2010 Mirza Musanovic\t0


Banjaluka - Hemofarm Fondacija započela je „Projekat pomoći opremanja domova zdravlja u izrazito nerazvijenim opštinama u BiH” u okviru kog je obezbijedila 42.000 KM za nabavku neophodne medicinske opreme za zdravstvene ustanove u opštinama Kneževo, Šekovići, Donji Vakuf i Ključ.\n„Svesni visokih cena medicinskih aparata i opreme, započeli smo ovaj projekat kako bi svi građani, bez obzira da li se radi o razvijenim ili nerazvijenim opštinama, imali dobru i jednako kvalitetnu zdravstvenu zaštitu. Cilj svih nas u Hemofarm fondaciji je pomoć onima kojima je ona najpotrebija, a pre svega pomoć svim nivoima zdravstvenog sistema, od primarnog do tercijalnog. Aktivnosti Fondacije fokusirane su na oblast zdravlja, brigu o zdravlju stanovništva i podizanje kvaliteta usluga u zdravstvenim centrima. Kako je primarna zdravstvena zaštita prvi i najčešći oblik kontakta svakog od nas sa zdravstvenim sektorom, tako je važno da u svim domovima zdravlja imamo mogućnosti za kvalitetno lečenje. Medicinska oprema je, svakako, bitan preduslov za to”, rekla je Suzana


Čadež: Srpske inovacije menjaju svetsku industriju - Ekonomija - Dnevni list Danas\nPočetna » Ekonomija » Čadež: Srpske inovacije menjaju svetsku industriju\n4Piše: Beta 08. avgusta 2019. 13.10\n„Ovo priznanje je još jedan dokaz da je srpska start-up zajednica svojom pameću, inovativnošću i kreativnošću sposobna da stvara proizvode koji transformišu tradicionalne industrije kod nas, ali i u svetu“, kazao je Čadež.\nPodrškom CarGo Technologies i start-up zajednici, Privredna komora Srbije, po rečima Čadeža, podstiče mlade ljude da svojim inovacijama razvijaju izvozne proizvode za 21. vek, ostanu u zemlji i ovde otvaraju nova i bolje plaćena radna mesta.\n„CarGo i slične kompanije su najbolji ambasadori srpske privrede. Кao što se ponosimo Novakom Djokovićem, košarkašima, vaterpolistima, sve više je i novih proizvoda, usluga i poslovnih modela koji se globalno primenjuju i po kojima nas svet prepoznaje“, ocenio je Čadež.\nForbs je naveo da CarGo trenutno ima više od 600 hiljada registrovanih korisnika i tri hiljade partnera koji pružaju ovu uslugu, kao i da platforma trenutno nakon Beograda, širi svoje poslovanje u Beču, Cirihu i Sent Tropeu.\nprivredna komora, start-apBeograd\n08. avgusta 2019. u 15.19\nA komora je za CarGo ucinila STA?\n09. avgusta 2019. u 08.47\nNaplatila članarinu i tu se završava sva aktivnost privredne komore na čijem čelu se nalazi takav stručnjak i privrednik koji ni magacioner ne bi mogao da bude u bilo kojoj firmi.\n09. avgusta 2019. u 22.45\nDa da.A najveća i najbolja inovacija je g.đa sa Tajlanda.\nA srpska državljanka.\nTajlandsko a naše.\n10. avgusta 2019. u 14.37\nKomora je asocijacija botova, koje placa privreda srpska obaveznom članarinom!


LG obećao da će do 2050. godine u potpunosti preći na obnovljivu energiju | PC Press\nLG obećao da će do 2050. godine u potpunosti preći na obnovljivu energiju\n23. juli 2021. 22. juli 2021. Branislav Bubanja\nLG Electronics je zvanično obećao da će započeti tranziciju u kojoj će za 30 godina u potpunosti upotrebljavati obnovljive izvore energije. Početak tranzicije biće u Severnoj Americi, u kojoj će proizvodni pogoni preći na obnovljivu energiju do kraja ove godine. Za sve fabrike koje se nalaze izvan Južne Koreje očekuje se da će 50 procenata potrebne energije dobijati iz obnovljivih izvora do 2025. godine.\nU objašnjenju kako će dostići zacrtane ciljeve, kompanija je navela da planira instalaciju solarnih panela na svoje zgrade, ali i da će promeniti dobavljače električne energije. U Južnoj Koreji odabraće samo proizvođače koji su uključeni u South Korea Green Premium program.\nOvo nije jedino obećanje koje je LG Electronics dao, a da se tiče ekologije. Pre dve godine obavezali su se da će postati carbon neutralna kompanija do 2030. godine. Takođe, do iste godine žele da dostignu 95 procenata recikliranja otpadnih materijala, kao i da će u narednih 10 godina preći isključivo na električna vozila u poslovnim procesima. U naporima da smanje stopu zagađenja već su imali dosta uspeha. U 2020. godini uspeli su da u odnosu na 2019. godinu, smanje emisiju ugljen dioksida za 12 procenata.\nOvo je samo još jedan dokaz da velike tehnološke kompanije počinju ozbiljno da razmišljaju o životnoj sredini i da svoje proizvodne procese pokušavaju da prilagode i optimizuju kako bi bile energetski i ekološki efikasnije.\nTagovi: Ekologija, LG, obnovljiva energija, obnovljivi izvori energije\n← Uslužni programi: Sistemske informacije i dijagnostika\nClubhouse postaje dostupan svima →


Uticaj planeta donosi period raščišćavanja za vas – možete se suočiti sa teškoćama u partnerskom i u svim bliskim odnosima, ali to ne znači da će se odnosi prekinuti. Imate dovoljno snage i mudrosti da vodite iskren i miran razgovor, da razmotrite svoje i potrebe drugih nepristrasno i da sagledate svoje shvatanje odnosa iz šire perspektive. Ukoliko započinjete vezu, ili ste još uvek sami, moći ćete da zadržite tu objektivnost, uprkos preplavljujućim osećanjima. Ne morate uvek uskočiti u tu bujicu emocija, ovaj put, možete stajati na obali i malo (duže) posmatrati.\nOnima koji su već srećni u paru zvezde savetuju da se čvrsto drže jedni drugih – osećanje pripadnosti, zajedništvo, sposobnost da funkcionišete kao tandem, doneće vam veliku prednost u suočavanju sa životnim izazovima. Ako partnera ne smatrate svojim najboljim i najbližim prijateljem, preispitajte svoje motive i razloge da budete u odnosu. Ukoliko ste sami, sve oko vas će treperiti romantičnom i senzualnon energijom koju emitujete, osećanja će možda biti kratkoročna, ali intenzivna – nema ni jednog razloga da im se ne prepustite i uživate u svemu što vam se dešava.\nDogađaji na ljubavnom planu mogu se intenzivirati u ovom periodu. Zvezde vas upozoravaju da trenutni aspekti donose energiju zanosa koji može biti posledica iluzija i odvesti vas u razočaranje, naročito ako ste se upravo zaljubili, ili počinjete neku osobu da smatrate posebnom i da osećate njenu privlačnost. U parterskim odnosima ova zamagljena energija koju planetarni uticaj donosi, može da znači probleme u komunikaciji – čujete i vidite ono što vam se sviđa, ili ono što vas nervira, pa prema tome i tumačite ponašanje partnera. Obratite malo više pažnje, osetite, umesto da tumačite.\nMorate naučiti da budete rezervisaniji u ljubavi. Totalno predavanje i posvećivanje su za vas prirodni, ali ako isto očekujete zauzvrat, možete se silno razočarati – vaš partner možda ne doživljava odnos tako kao vi i potrebno mu je više privatnosti i samostalnosti, a vama to može delovati kao da vas ne voli dovoljno. To vas može navesti da mu se još intenzivnije posvetite, a njega da se opire, jer se oseća ugušeno i preplavljeno. Ukoliko ste sami, lekcija iz rezervisanosti će biti da pustite da se neki odnos razvije, umesto da smatrate da je sve već „zapisano na nebu“ čim osetite iskrice i leptiriće. Ne gurajte, ne žurite, živite u trenutku, a sve što je vredno opstaće kroz razvoj i transformaciju.\nDobar period za romantiku – ako ste sami, možete pronaći kompatibilnog partnera, a možete se i lepo provoditi flertujući i družeći se, isprobavajući različite mogućnosti. Veoma ste komunikativni i senzitivni, pa ćete lako hvatati i prepoznavati signele koji su vam upućeni. U partnerskim odnosima ovo je dobar period za odmor i zabavu, ali i za konstruktivne i produktivne zajedničke aktivnosti. Sve što preduzmete zajedno, doneće vam zbližavanje i produbljenje odnosa – od odlaska na terapiju za parove, preko plesnog kursa, do renoviranja stana (ili najbolje, sva tri).\nU partnerskim odnosima napet period – voljena osoba vas može dovesti u situaciju da morate da preuzmete više odgovornosti, ili da nosite veći emocionalni teret u odnosu, ili da donesete sami neke odluke, koje bi trebalo da budu zajedničke. Jedna takva odluka može biti i da prekinete odnos, jer ako ne napravite neki pomak i veza stagnira, doći ćete do toga. Ukoliko ste sami, zvezde vam savetuju da ne budete tvrdoglavi i uskogrudi, jer možete pogrešno proceniti neku osobu u datoj situaciji i presuditi da ne treba da joj pružite šansu, iako vam se veoma dopada. Radije pružite toj osobi priliku da istraži svoje motive i da ih objasni i sebi i vama.